title: Pyhärukoukset

text: Pyhärukoukset on seuratilaisuus, joita pidetiin alkujaan vain kodeissa, sekä myöhemmin rukoushuoneilla. Pyhärukouksissa puhujana toimii joko maallikkosaarnaaja tai pappi. Pyhärukoukset alkavat yleensä laululla, minkä jälkeen on rukous, Raamatun lukua ja sen tulkintaa. Pyhärukouksiin on liittynyt myös keskustelua, mitä nykyään enää harvemmin on. Pyhärukouksissa on luettu Raamatun lisäksi postillaa sekä erilaisia hartauskirjoja.


title: Pyhärukoukset

text: Pyhärukousperinne on edelleen voimissaan lestadiolaisessa herätysliikkeessä muun muassa Ylimuoniossa. Pyhärukouksia pidetään vielä Muoniossakin, tosin enää vain seurakuntakodilla. Pyhärukouksia pidetään myös Ruotsin Lapissa.


title: Pyhärukoukset

text: Muoniossa säilyneen perimätiedon mukaan Muoniossa on ollut "lukijakristittyjä", jotka ovat pitäneet rukouksia 1700-luvulta asti Muonion kirkonkylällä. Pyhärukousperinne ei kuitenkaan ole jatkunut yhtäjaksoisena, vaan se on sisältänyt pitkiäkin aukkoja. Rovastintarkastuspöytäkirja 1837 toteaa vanhan kirkollisesti hyväksytyn tavan jatkumisen.


title: Pyhärukoukset

text: Pyhärukouksista on käytetty rinnakkain myös muita nimityksiä. Näitä ovat olleet kylärukoukset ja rukoukset. Huomattavaa on, että kaikissa muodoissa esiintyy sana rukous. Tämä lienee osoitus siitä, miten tärkeä asema rukoukselle on lestadiolaisessa herätyksessä annettu.


title: Waiting for the Sun

text: Waiting for the Sun on yhdysvaltalaisen rockyhtye The Doorsin heinäkuussa 1968 julkaisema studioalbumi. Se on ainoa The Doorsin levy, joka nousi Yhdysvaltain listaykköseksi.


title: Waiting for the Sun

text: Levyllä on mukana Jim Morrisonin kirjoittaman ”The Celebration of Lizardin” sanoitus. Nimikappale ”Waiting for the Sun” jätettiin pois tältä albumilta, mutta se julkaistiin myöhemmin albumilla "Morrison Hotel".


title: Waiting for the Sun

text: Albumin tunnetuimpia kappaleita lienevät Yhdysvaltojen singlelistan ykkössijan saavuttanut ”Hello, I Love You” ja Vietnamin sotaa kritisoiva ”The Unknown Soldier”. Kummastakin kappaleesta julkaistiin promovideot televisioon.


title: Waiting for the Sun

text:
A-puoli
B-puoli


title: Ollikkala

text: Ollikkala on Salon kaupunginosa kantatien 52 molemmin puolin, rajoittuen Uskelanjokeen ja seututiehen 110, Uhrilähteenkatuun, Halikon rajaan tullen tonttien reunoja pitkin takaisin Uskelanjokeen. Ollikkalassa sijaitsee runsaasti omakoti-, kerros- ja rivitaloja. Kun puhutaan Ollikkalan kaupunginosasta, puhutaan helposti Ylä-Ollikkalasta ja Ala-Ollikkalasta, joiden rajana on kantatie 52. Ollikkalaan on rakennettu erikokoisia halleja, jotka on vuokrattu kauppapaikoiksi. Ollikkalassa on pääosa Salon kaupungin vuokra-asunnoista.


title: Ollikkala

text: Ollikkalassa sijaitsee koulu, päiväkoti, Salon paloasema, ruokakauppa, pub ja grilli.


title: Ollikkala

text: Ollikkalan kaupunginosa on ollut suurimmaksi osaksi peltoa mutta siellä on sijainnut esimerkiksi tiilitehdas ja vanutehdas. Alueen rakennustyöt aloitettiin 1970-luvulla, jonka jälkeen alueelle nousi nopeassa tahdissa elementtikerrostaloja Saloran tehtaiden tulemisen myötä ja myös Nokian nousukaudella.


title: Luettelo maailman suurimmista järvistä

text:
Tämä on luettelo järvistä, joiden pinta-ala on yli 2 000 neliökilometriä pinta-alaltaan.
Tämä luettelo ei sisällä tekojärviä tai laguuneja.


title: Luettelo maailman suurimmista järvistä

text: Joidenkin järvien pinta-ala voi vaihdella huomattavasti ajan myötä joko kausittain tai vuosittain. Tämä pätee erityisesti suolajätvoom kuivilla ilmastoalueilla.


title: Antti Leinonen

text: Antti Olavi Leinonen (s. 8. elokuuta 1951, Kajaani) on suomalainen karhuun ja ahmaan erikoistunut luontovalokuvaaja ja -kirjailija. Hän aloitti luontokuvauksen vuonna 1970. Aluksi kuvauksen kohteina olivat Oulujärvi ja linnut, mutta 1980-luvulla hänen kuvauksensa laajeni käsittämään alkuperäisen kainuulaisen metsäluonnon. Hänet tunnetaan erityisesti suurpetojen kuvaajana ja puolustajana. Hän on ainoa, joka on voittanut Vuoden luontokuva -palkinnon kolme kertaa: vuonna 1990 kuvalla "Karhu", vuonna 1998 kuvalla "Ahman maa" ja vuonna 2015 kuvalla "Äiti oota". WWF valitsi hänen kirjansa "Ahman kintereillä" Vuoden luontokirjaksi 2012. Palkinnon myönsi presidentti Tarja Halonen.


title: Antti Leinonen

text: Leinonen on 13 palkinnollaan menestynein suomalaiskuvaaja maailman suurimmassa luontokuvakilpailussa BBC Wildlife.


title: Antti Leinonen

text: Leinonen asuu Kuhmossa. Hänellä on kolme lasta, jotka ovat syntyneet vuosina 1977, 1989 ja 1990. Leinoselle myönnettiin taiteilijaeläke vuonna 2014.


title: Ottorino Volonterio

text: Ottorino Volonterio (6. joulukuuta 1917 – 10. maaliskuuta 2003) oli sveitsiläinen Formula 1 -kuljettaja. Hän osallistui kolmeen MM-sarjan Grand Prix -kilpailuun, mutta ei saavuttanut yhtään pistettä. Parhaimmillaan Volonterio oli yhdestoista. Lisäksi hän osallistui useisiin MM-sarjan ulkopuolisiin GP-kilpailuihin.


title: VIP

text:
VIP (, ) on termi, jolla tarkoitetaan henkilöä, jota kohdellaan paremmin kuin muita. VIP-henkilöitä ovat muun muassa poliitikot, valtionpäämiehet tai filmitähdet.
VIP-henkilöille on rakennettu omat tilat, joissa he voivat nauttia erikoispalveluista. Esimerkiksi sohva, johon voi lepuuttaa jalkansa on VIP-palvelu.


title: VIP

text: VIP-tiloja on rakennettu muun muassa lentoasemille. Esimerkiksi Heathrow’n lentoasemalle, Isossa-Britanniassa on rakennettu VIP-tila kuningatar Elisabet II:lle. Punainen matto on VIP-henkilöiden eräänlainen ”symboli” Yhdysvalloissa filmitähdillä.


title: VIP

text: Myös keikoilla on VIP-vieraita. VIP-vieraat pääsevät paikkoihin joihin muu yleisö ei pääse, esimerkiksi artistien luokse. Yleensä tätä kutsutaan backstage-passiksi. VIP-tiloja on esimerkiksi myös autonäyttelyissä joihin sisältyy esimerkiksi VIP-WC, joka on yleensä muita käymälöitä siistimpi ja sinne tarvitaan VIP-passi. VIP-sviittejä on taas hotelleissa niihin sisältyy oma sisäänkäynti.


title: Ageo

text: Ageo () on Japanin kaupunki Honshūn saarella Kantōn alueella Saitaman prefektuurissa. Se sijaitsee prefektuurin itäosassa Saitaman ja Tokion pohjoispuolella. Ageossa on 228 211 asukasta (vuonna 2017) ja sen pinta-ala on 45,51 neliökilometriä.


title: Ageo

text: Edo-kaudella 1600–1800-luvuilla Ageo kehittyi Nakasendō-tien varren postiasemana ("shukuba"). Meiji-kaudella alueelle syntyi kehruu-, myöhemmin kone-, metallitarvike- ja elintarviketeollisuutta. Vuonna 1955 Ageoon liitettiin viisi ympäristön kuntaa, ja vuonna 1958 sille myönnettiin kaupunkioikeudet. Silloin siellä oli noin 37 000 asukasta. Kaupunki on kasvanut voimakkaasti Saitaman ja Tokion asuinlähiönä osana Suur-Tokion metropolialuetta. Ageota palvelevat JR Higashi-Nihonin Takasaki-linja ja Saitama shintoshikōtsūn Ina-linja eli ”New Shuttle”. Luotijunayhteys Tōhoku Shinkansen kulkee Ageon läpi, mutta sillä ei ole kaupungissa asemaa.


title: Muhammad Faris

text:
Muhammad Ahmad Faris (s. 26. toukokuuta 1951) on ensimmäinen syyrialainen avaruuslentäjä ja toinen arabikosmonautti.
Faris syntyi Halabissa Syyriassa. Hän toimi lentäjänä Syyrian ilmavoimissa. Kun hänet valittiin koulutettavaksi kosmonautiksi 30. syyskuuta 1985, hän oli sotilasarvoltaan eversti.


title: Muhammad Faris

text: Faris lensi heinäkuussa 1987 Sojuz TM-3 -lennolla noin kahdeksan vuorokautta avaruudessa. Lennon jälkeen hän palasi asevoimien palvelukseen ja asui Aleppossa.


title: Muhammad Faris

text: Syyrian sisällissodan aikana elokuussa 2012 Faris loikkasi kotimaastaan Turkkiin ilmaisten tukensa Bašar al-Assadin hallintoa vastaan taistelevalle Vapaan Syyrian armeijalle.


title: Muhammad Faris

text: Faris on naimisissa ja perheessä on kolme lasta.


title: Varšavjanka

text: Varšavjanka (myös "Warshavjanka", "Warchavjanka"; , , = ”Varsovatar”; , ), myös "Varsovattaren jäähyväiset" tai "Varsovan laulu" on tunnettu alkujaan puolalainen vallankumouslaulu. Kappaleen sanoitti Wacław Święcicki vuonna 1883 ollessaan karkotettuna. Säveltäjää ei tiedetä. Sävelmän on sanottu myös olleen vanha ranskalainen sotilasmarssi. Laulusta tuli Varsovan vappumielenosoituksen 1905 vertauskuva.


title: Varšavjanka

text: Laulu tuli Venäjällä tunnetuksi puolalaisten karkotusvankien tuomana. Gleb Kržižanovski kirjoitti kappaleeseen vuonna 1897 venäjänkieliset sanat, jotka poikkeavat täysin alkuperäisistä.


title: Varšavjanka

text: Espanjalainen tasavaltalainen Valeriano Orobуn Fernandez sanoitti laulun 1936 espanjaksi Espanjan sisällissotaan nimellä ”A las barricadas” ( = ”Barrikaadeille!” ). Laulusta tuli anarkosyndikalistien marssi.


title: Varšavjanka

text: Kappaleen suomensi venäjänkielisen version pohjalta ensi kerran pietarinsuomalainen räätäli Santtu Piri jo 1908 nimellä ”Ankarat viimat” ja se käännettiin uudelleen 1918. Nykyisin käytössä oleva suomennos julkaistiin "Työväen laulukirjassa" ensimmäisen kerran 1923. Sen tekijää ei tunneta.


title: Varšavjanka

text: Suomessa laulu ei ollut pitkään yleisesti tunnettu, sillä työväenliikkeen lauluperinnettä koonnut Pekka Gronow ei 1968 tuntenut laulua. KOM-teatteri levytti kappaleen suomeksi 1970-luvulla.


title: Varšavjanka

text: Santtu Pirin vuoden 1908 suomennos:


title: Varšavjanka

text: Vuoden 1923 "Työväen laulukirjassa" julkaistu suomennos:


title: Robert II (Skotlanti)

text:
Robert II (2. maaliskuuta 1316 – 19. huhtikuuta 1390) oli ensimmäinen Stewart- eli Stuart-sukuinen Skotlannin kuningas. Hän oli kuninkaana 1371–1390. Hänen ensimmäinen vaimonsa oli Elisabeth Mure of Rowallan (s. 1324, k. 1355) ja toinen Euphemia Ross (s. 1320, k. 1387). Robert II:lla tiedetään olleen ainakin 21 lasta. Robert II:sta tuli kuningas Robert Brucen lähimpänä jälkeläisenä (hänen äitinsä oli Brucen tytär) aiemman kuninkaan, Brucen pojan David II:n kuoltua lapsettomana.
Robert Stewart oli yksi päätekijöistä yhdessä William Douglasin kanssa 1363 kapinassa kuningas David II:ta vastaan. Robertin isä oli Walter Stewart (k. 1326) ja äiti Marjory Bruce (1296–1316). Marjoryn lyhyt elämä oli värikäs. Hän oli muun muassa äitinsä ja tätinsä kanssa kuningas Edward I:n ja Edward II:n vankina Englannissa 1306–1314. He vapautuivat, kun heidät vaihdettiin Herefordin jaarliin Marjorien isänsä Robert I Brucen voitettua Bannockburnin taistelun. Marjory kuoli pudottuaan hevosen selästä maaliskuussa 1316, hänen ainoan poikansa Robertin ollessa vain parin kuukauden ikäinen. Walter Stewartin isä oli Robert Brucen liittolainen James Stewart.


title: Erik Kakko

text: Erik Kakko (s. 21. toukokuuta 1971 Lahti) on suomalainen entinen jääkiekkoilija, pelipaikaltaan puolustaja.


title: Erik Kakko

text: Kakko on Kiekkoreippaan kasvatti. Hän edusti SM-liigassa Pelicansia, jonka kapteenina hän toimi, Turun Palloseuraa ja Hämeenlinnan Pallokerho. Kakko pelasi urallaan yhteensä 708 ottelua SM-liigassa. Lisäksi hän pelasi Langnaussa Sveitsin liigaa ja Färjestadissa sekä Västra Frölundassa Elitserieniä. Kakko voitti urallaan kaksi Ruotsin mestaruutta.


title: Erik Kakko

text: Suomen maajoukkueessa Kakko pelasi 64 A-maaottelua.


title: Charles Berlitz

text: Charles Frambach Berlitz (20. marraskuuta 1914 – 18. joulukuuta 2003) oli yhdysvaltalainen kielitieteilijä, kielten opettaja ja kirjailija. Suurelle yleisölle hän on tullut tutuksi Atlantista ja Bermudan kolmiota käsittelevistä kirjoistaan. Charles Berlitz puhui 32 eri kieltä.


title: Charles Berlitz

text: Berlitz syntyi New Yorkissa. Hänen isoisänsä oli Maximilien Berlitz, Berlitzin kielikoulun perustaja, jossa Charles työskenteli lukion luokkien välillä. Kustannusyhtiö jonka varatoimistusjohtaja hän oli, myi muun muassa turisteille tarkoitettuja fraasikirjoja ja taskusanakirjoja. Hän oli myös mukana kehittämässä kielikasetteja ja -levyjä. Hän jätti yrityksen 1960-luvun lopulla, myytyään sen kustannusyhtiö Crowell, Collier & Macmillanille.


title: Charles Berlitz

text: Berlitz valmistui Yalen yliopistosta. Hän vietti 13 vuotta Yhdysvaltain maavoimien aktiivipalveluksessa, josta suurin osa tiedustelussa. Vuonna 1950 hän meni naimisiin Valerie Searyn kanssa. Berlitz kuoli 89-vuotiaana Tamaracissa, Floridassa.


title: Charles Berlitz

text: Charles Berlitz on listattu "People's Almanac-kirjasarjan" maailman viidentoista huomattavimman lingvistin joukkoon. Berlitz palkittiin Dag Hammarskjöldin kansainvälisellä tietokirjallisuuspalkinnolla 1976 hänen kirjastaan "Bermudan kolmio" (1974), joka myi yli 20 miljoonaa kappaletta. Kirja toi esille outoja ja tavanomaisia selityksiä Bermudan kolmiossa tapahtuneille laivojen ja lentokoneiden katoamisille. Seuraavista Berlitzin kirjoista on tehty elokuva:


title: Formula 1 -kausi 1993

text: Formula 1 -kausi 1993 alkoi Etelä-Afrikan osakilpailulla 14.3. ja päättyi Australiaan 7.11. Kuljettajien mestaruuden vei Alain Prost ja valmistajien Williams-Renault.


title: Formula 1 -kausi 1993

text: Williams jatkoi kaudella 1993 F1-sarjan dominoimista. Muun muassa aktiivijousituksella varustettu ajokki oli lähes lyömätön. Alain Prost palasi Formula ykkösiin vuoden tauon jälkeen. Prost voitti seitsemän kilpailua kuudestatoista ja lähti kolmetoista kertaa paalupaikalta, saavuttaen uransa neljännen maailmanmestaruuden. Hänen arkkivihollisensa Ayrton Senna ajoi tasaisen vahvasti McLarenin heikolla ajokilla sijoittuen MM-sarjassa toiseksi. Damon Hill otti uransa ensimmäisen voiton kaudella ja sai kunnian ajaa niin kutsuttua nolla-autoa, koska hallitseva mestari Nigel Mansell ei jatkanut uraansa Formula 1:ssä.


title: Formula 1 -kausi 1993

text: Sennan tallitoverin, Michael Andrettin vauhti ei ollut toivotulla tasolla, joten McLaren korvasi yhdysvaltalaisen kuljettajansa suomalaisella Mika Häkkisellä.


title: Formula 1 -kausi 1993

text: Ferrari jatkoi epätoivoista taisteluaan, ja Ligier sai puolestaan nauttia hetkellisestä noususta kolmella palkintosijallaan. Formulakisoja eniten kolunnut Riccardo Patrese päätti kilpailemisen kauden jälkeen.


title: Formula 1 -kausi 1993

text: Kauden päättäneessä Australian GP:ssa Ayrton Senna juhli viimeistä kertaa urallaan voittoa ja ajoi myös viimeisen kerran kilpailussa maaliin.


title: Robert III (Skotlanti)

text:
Robert III (n. 1337 – 4. huhtikuuta 1406) oli Skotlannin kuningas vuosina 1390–1406. Robert III oli
Robert II:n vanhin poika, ennen kuninkuutta John Stewart, Carrickin jaarli. Nimenvaihdos Johnista Robertiin johtui mm. siitä, että John-nimen katsottiin tuovan huonoa onnea hallitsijalle. Nimenvaihdos ei Robert III:n onnea erityisesti parantanut, sillä hän vammautui pysyvästi hevosen potkusta eikä pystynyt itse hallitsemaan. Vaimonsa Annabella Drummondon kanssa Robert III:lla oli kaksi poikaa, joista vanhempi, Rothesayn herttua David, kuoli vangittuna Falklandin linnassa 24-vuotiaana 1402. Pojista nuorempi oli James, josta tuli isänsä jälkeen Skotlannin hallitsija, kuningas Jaakko I.


title: Žugderdemidijn Gurragtša

text:
Žugderdemidijn Gurragtša, joka vuonna 1997 vaihtoi nimekseen Gurragtša Sansar (s. 15. joulukuuta 1947 Rashant, Bulganin alue, Mongolia) on insinööri ja Mongolian ensimmäinen avaruuslentäjä.
Gurragtša opiskeli Ulan Batorissa lento- ja avaruustekniikkaa. Hän jatkoi opistojaan vuoteen 1977 "Zukovskin sotilasakatemiassa". Hänet valittiin 1. maaliskuuta 1978 koulutettavaksi kosmonautiksi Interkosmos-ohjelmassa. Hän lensi avaruuteen 22. maaliskuuta 1981 Sojuz 39-avaruusaluksella Saljut 6-avaruusasemalle. Lento kesti noin kahdeksan vuorokautta. Paluu tapahtui 30. maaliskuuta 1981.


title: Žugderdemidijn Gurragtša

text: Gurragtša yleni kenraalimajuriksi Mongolian ilmavoimissa. Myöhemmin hän johti talousinstituuttia Ulan Batorissa. Vuonna 1997 kommunistisen hallinnon jälkeisen ajan mukaiseen tyyliin hän muutti nimensä mongolialaiseksi. Sansar tarkoittaa: "Avaruus". Vuodesta 2000 hän on toiminut maansa varusteluministerinä.


title: Žugderdemidijn Gurragtša

text: Gurragtša on avioliitossa, ja hänellä on yksi lapsi.


title: Arnaldo Méndez

text:
Arnaldo Tamayo Méndez (s. 29. tammikuuta 1942 Guantánamo) on lentäjä ja ensimmäinen kuubalainen ja samalla Latinalaisen Amerikan ensimmäinen avaruuslentäjä.
Arnaldo Méndez on Kuuban ilmavoimien lentäjä. Hänet valittiin kansallisessa valintaprosessissa kosmonautiksi koulutettavaksi vuonna 1977. Hän aloitti koulutuksen Tähtikaupungissa 1. maaliskuuta 1978 osana Interkosmos-ohjelmassa. Hän lensi 18. syyskuuta 1980 Sojuz 38-avaruusaluksella Saljut 6-avaruusasemalle. Hän laskeutui 26. syyskuuta 1980.


title: Arnaldo Méndez

text: Tamayo Méndez jatkoi ilmavoimissa ja päätyi Comites de Defensa de la Revolucionin johtajaksi.


title: Arnaldo Méndez

text: Tamayo Méndez naimisissa Maria Lobainan kanssa. Perheessä on kaksi poikaa: Orlando (s. 1968) ja Arnaldo (s. 1970).


title: Johannes Filoponos

text: Johannes Filoponos (tunnetaan myös nimillä "Joannes Filoponos" sekä "Johannes Aleksandrialainen") oli merkittävä 500-luvun kristitty filosofi, joka eli noin vuosina 490–570. Hänen teoksensa julistettiin pannaan 681, missä ne pysyivät seuraavat 600 vuotta.


title: Johannes Filoponos

text: Filoponos oli aikansa johtava fyysikko ja loi pohjaa modernille tieteelle, sen kriittiselle ajattelulle ja analyysille. Hän kritisoi Aristoteleen ja Platonin ajattelun virheitä mm. todistamalla heidän gravitaatioteoriansa ja oppinsa tyhjyyden mahdottomuudesta vääräksi. Kyseessä oli kappaleen putoamiskiihtyvyyden riippuvuus kappaleen tiheydestä. Liikelaiksi hän ehdotti hitauden periaatetta (impetusteoria), jonka vaikutuksesta kappaleet jatkavat liikettään.


title: Johannes Filoponos

text: Filoponos oli Aleksandrian filosofeja ja läheisesti yhteydessä Aleksandrian uusplatonilaiseen koulukuntaan. Nimen "kieliopintutkija" hän sai kieltä ja kirjallisuutta koskevista luennoistaan. Nimi "filoponos" ("uurastuksen rakastaja") puolestaan sai alkunsa hänen runsaasta tuotannostaan. Hän kirjoitti ainakin 40 filosofiaa tai teologiaa käsittelevää teosta.


title: Johannes Filoponos

text: Noin vuoden 1200 paikkeilla Filoponoksen työt löydettiin uudelleen. Ne vaikuttivat mm. Bonaventuran, Gersonidesin, Jean Buridaniin, Nicole Oresmen ja Galileo Galilein ajatteluun.


title: 1492: Conquest of Paradise

text: 1492: Conquest of Paradise on vuonna 1992 julkaistun elokuvan 1492 – paratiisin valloitus soundtrack-albumi. Kaikki kappaleet ovat Vangeliksen säveltämiä, tuottamia, sovittamia ja esittämiä.


title: DJ Ötzi

text: Gerhard "DJ Ötzi" Friedle (s. 7. tammikuuta 1971) on itävaltalainen tiskijukka, viihdetaiteilija ja laulaja. Hän syntyi St. Johannin kaupungissa, Tirolin osavaltiossa. Syntymänsä jälkeen hänellä todettiin epilepsia. Hän aloitti näyttämöuransa harrastelijakaraokella. Nykyisin hän on kuitenkin Itävallassa suosittu musiikkiartisti.


title: Themes

text: Themes sisältää Vangelisin säveltämää ja esittämää musiikkia eri elokuviin.


title: Mats Hansson

text: Mats Hansson (3. maaliskuuta 1983 Sundsvall, Ruotsi) on ruotsalainen jääkiekkoja, pelipaikaltaan puolustaja.


title: Mats Hansson

text: Hansson ruotsalaisen Timrån kasvatti. Hän pelasi ensimmäiset ottelunsa Ruotsin pääsarjassa kaudella 2001–2002, jolloin hän pelasi kahdeksan ottelua. Hansson pelasi Timråssa viiden kauden ajan. Elitserienin runkosarjaotteluita hänelle kertyi yhteensä 168.


title: Mats Hansson

text: Timråsta Hansson siirtyi kaudeksi 2006–2007 SM-liigaseura KalPaan. Hansson pelasi KalPassa vain yhden kauden, sillä hän palasi takaisin Ruotsiin kesällä 2007. Hän teki toukokuussa sopimuksen Allsvenskanissa pelaavan Borås HC:n kanssa.


title: Mats Hansson

text: Hansson pelasi Boråsissa Allsvenskania viisi kautta 277 ottelua. Hän siirtyi kesällä 2012 vuoden sopimuksella Tanskan pääsarjan Aalborgiin.


title: Meriniitty

text: Meriniitty on Salon kaupunginosa keskustasta Halikonlahdelle päin. Alue rajoittuu rantarataan, Salonjokeen, Halikon kunnan rajaan ja seututiehen 110.


title: Meriniitty

text: Kaupunginosassa on hotelli, kahvila, autoliikkeitä ja rautakauppa.


title: Meriniitty

text:
Meriniityn kaupunginosa ollut alkuaan Joensuun kartanon omistamaa peltoa.
Alue kaavoitettiin teollisuusalueeksi ja sinne on rakennettu suuri määrä teollisuushalleja. Alueen suurimpana työnantajana oli Nokian matkapuhelintehdas. Nykyisin alueella toimii enimmäkseen salolaisia pk yrityksiä.


title: Greatest Hits (Vangelis)

text: Greatest Hits on Vangelisin kokoelma-albumi.


title: Greatest Hits (Vangelis)

text: Kaikki kappaleet säveltänyt ja sovittanut Vangelis, paitsi CD2-6 Vangelis/Jon Anderson. Kappaleen esittää Jon Anderson.


title: Greatest Hits (Vangelis)

text: CD 1CD 2


title: Kliininen gerontologia

text: Kliininen gerontologia eli geriatria (, joka tarkoittaa vanhuutta tai pitkää ikää) on iäkkäiden ihmisten hoitoon erikoistunutta lääketiedettä.


title: Kliininen gerontologia

text: Geriatrian harjoittamisessa lääkäriltä vaaditaan hyvää yhteistyökykyä vanhusten kanssa. Geriatria on myös ikääntyvien ikäluokkien myötä yksi tulevaisuuden ala Suomessa. Vuosikymmenen kuluttua joka viides suomalainen potilas on iäkäs ja siten myös geriatriaan erikoistumattomat joutuvat kohtaamaan iäkkään potilaan. Tämän vuoksi on erittäin tärkeää, että terveydenhoitoalan ammattilaisella on oman erikoisosaamisensa lisäksi riittävät tiedolliset ja taidolliset valmiudet hoitaa iäkkäitä potilaita.


title: Pulmankijärvi

text: Pulmankijärvi (, ) on järvi Suomen ja Norjan rajalla Pohjois-Lapissa. Se sijaitsee 10 kilometriä Suomen pohjoisimmasta kohdasta etelään.


title: Pulmankijärvi

text: Järven kokonaispinta-ala on 12,12 km², josta 9,47 km² on Suomen puolella Utsjoen kunnassa ja 2,65 km² Norjan puolella Tenon kunnassa. Järven suurin syvyys on 35 metriä.


title: Pulmankijärvi

text: Suomen puolella Pulmankijärvi ympäristöineen on 1 623 hehtaarin laajuinen Natura 2000 -kohde. Meren läheisyys vaikuttaa alueen kasvi- ja eläinlajistoon. Tamariskikasveihin kuuluvaa pensaskanervaa kasvaa Suomessa ainoastaan Pulmankijärven alueella. Järven erikoisuuksiin kuuluu myös siellä elävä merikala kampela ("Platichthys flesus").


title: Pulmankijärvi

text: Pulmankijärven Natura-alueella tavattavia muita huomionarvoisia kasveja ovat nystypaju, velholehti, vuoriloikko ja valkokämmekkä. Niistä vuoriloikko on alueellisesti uhanalainen.


title: Ron Springett

text: Ronald ”Ron” Springett (22. heinäkuuta 1935 Fulham, Englanti – 12. syyskuuta 2015) oli englantilainen jalkapallomaalivahti, joka edusti ammattilaisuransa aikana Sheffield Wednesdayta, QPR:ää sekä Englannin maajoukkuetta.


title: Ron Springett

text: Englannin maajoukkuetta Springett edusti vuosien 1959 ja 1966 välillä 33 kertaa, enemmän kuin kukaan toinen Sheffield Wednesdayn pelaaja. Hän piti tätä ennätystä 26 vuotta itsellään. Ensiesityksensä maajoukkueessa hän teki vuonna 1959 ottelussa Pohjois-Irlantia vastaan. Vuoden 1962 MM-kisoissa Springett oli Englannin joukkueen ykkösmaalivahti, kun joukkue putosi jatkosta puolivälierissä. Viimeisen maaottelunsa hän pelasi Norjaa vastaan vähän ennen vuoden 1966 MM-kisoja. MM-kisoissa Springett toimi varamiehenä kun Englanti voitti maailmanmestaruuden.


title: Burgasin kansainvälinen lentoasema

text: Burgasin kansainvälinen lentoasema (IATA: BOJ, ICAO: LBBG), bulgariaksi Летище Бургас) tunnetaan myös nimellä Sarafovo Airport, on Burgasin kaupungissa sijaitseva lentokenttä, noin 10 kilometriä kaupungin keskustasta Bulgariassa.


title: Burgasin kansainvälinen lentoasema

text: Lentokentällä on yksi, 3200 metriä pitkä kiitotie.


title: Ibb

text: Ibb (joskus myös Abb, ) on kaupunki Jemenissä, noin 120 km Mochasta koilliseen; samannimisen hallintoalueen pääkaupunki. Vuonna 2004 siellä oli 212 992 asukasta.


title: Ibb

text: Ibb sijaitsee Jemenin lounaisosassa 2 050 metrin korkeudella Shamahivuoren juurella. Lähialueen korkeus merenpinnasta vaihtelee 1 200 ja 1 800 metrin välillä. Kaupunki itsessään on tunnettu perinteiseen jemeniläiseen tapaan rakennetuista vanhoista kerrostaloistaan ja lukuisista moskeijoistaan. Moskeijoita on yhteensä noin 60 ja kaupunkiin on rakennettu lähistön vuorilta sinne vettä kuljettava akvedukti. Akvedukti toimii edelleen nykyaikaisemman järjestelmän olemassaolosta huolimatta.


title: Ibb

text: Arabien myyteissä tarina Ibbin perustamisesta liitetään Raamatun tapahtumiin, mutta merkittävään asemaan alue nousi vasta 1000-luvulla sulayhidikuningatar Sayyidah Arwa siirrettyä pääkaupunkinsa läheiseen Jiblahiin. Aikanaan alue kuului dhu jibla-heimon alueisiin ja oli autonomisen emiirikunnan pääkaupunki aina Jemenin kuningaskunnan hallintouudistuksiin saakka 1940-luvulla. Vuonna 1911 kaupungin läpi oli tarkoitus vetää Taizin kaupunki Hodeidaan yhdistävä rautatie, mutta hanke ei lopulta toteutunut. Tieliikenteen kehittyminen teki ideasta sittemmin tarpeettoman. Vuonna 1982 kaupunkia hävitti maanjäristys. Jemeniläinen kapinallisliike huthit valtasivat kaupungin lokakuussa 2014.


title: Ibb

text: Ibb sijaitsee tuottoisan maatalousalueen keskellä ja sen souk on paikallisen kaupankäynnin keskus. Lähialueen maanviljelijät ja paimentolaiset saapuvat kaupunkiin myymään tuotteitaan. Paikallisiin maataloustuotteisiin kuuluvat esimerkiksi vehnä, ohra, hirssi, kahvi, kasvikset, hedelmät ja khat. Paimentolaiset kasvattavat lampaita. Kaupungissa harjoitetaan lisäksi joitakin käsityöläisammatteja ja sillä on merkitystä myös pohjois-etelä suuntaisen Mochan Taizin kaupunkiin yhdistävän maantien varrella.


title: Ibb

text: Vuoden 2004 väestönlaskennan mukaan Ibbissä oli yhteensä 212 992 asukasta. Väestön valtaosa on uskonnoltaan sunnimuslimeja.


title: Otto Fritz Meyerhof

text: Otto Fritz Meyerhof (12. huhtikuuta 1884 – 6. lokakuuta 1951) oli saksalaissyntyinen lääkäri ja biokemisti.


title: Otto Fritz Meyerhof

text: Meyerhof syntyi Hannoverissa varakkaaseen juutalaisperheeseen. Suurimman osan lapsuudestaan hän vietti Berliinissä, jossa hän aloitti lääketieteen opiskelun. Hän jatkoi opintoja Strasbourgissa ja Heidelbergissä valmistuen 1909. Tutkimusaiheena oli "mielisairauden fysikaalisen teorian kehittäminen". Heidelbergissä hän tapasi tulevan vaimonsa Hedwig Schallenbergin. He saivat tyttären ja kaksi poikaa.


title: Otto Fritz Meyerhof

text: 1912 Meyerhof siirtyi Kielin yliopistoon, jossa hänestä tuli professori 1918. Vuonna 1922 hän sai lääketieteen Nobel-palkinnon Archibald Vivian Hillin kanssa työstä lihaksen aineenvaihdunnan parissa. Paetessaan natseja hän muutti ensin Pariisiin 1938 ja 1940 Yhdysvaltoihin, jossa hänestä tuli Philadelphiassa sijaitsevan Pennsylvanian yliopiston vieraileva professori.


title: Otto Fritz Meyerhof

text: Meyerhof kuoli sydänkohtaukseen Philadelphiassa 67-vuotiaana.


title: Vila Real

text: Vila Real on kunta Vila Realin piirissä, Douron alueella, Região Nortessa, Pohjois-Portugalissa. Siihen kuuluu 30 freguesiaa ja kunnan pinta-ala on 378,8 km². Asukkaita Vila Realissa on noin 52 000. Asukastiheys on 137/km². Kunnan vapaapäivä on Antonius Padovalaisen päivänä 13. kesäkuuta. Kunnan pormestari on Rui Santos.


title: Vakuutusoikeus

text: Vakuutusoikeus (VakO) () on Suomessa toimeentuloturva-asioiden erityistuomioistuin. Sen istuntopaikka on Helsingissä Ratapihantiellä ja toimialueena koko maa.


title: Vakuutusoikeus

text: Vakuutusoikeus käsittelee ylimpänä valitusasteena niitä tehtäviä, jotka sen toimivaltaan on säädetty Vakuutusoikeuslain 1. pykälässä.


title: Vakuutusoikeus

text:
Näitä tehtäviä ovat:
Vakuutusoikeus ei nimestään huolimatta käsittele yksityisvakuutusasioita kuten auto- ja kotivakuutuksia tai yritysten vakuutuksia.


title: Vakuutusoikeus

text: Se käsittelee myös työeläkeasioita, kansaneläkeasioita, työtapaturma-asioita, työttömyysturva-asioita, sotilasvamma-asioita, rikosvahinkoasioita, asumistukiasioita, opintotukiasioita, vammaistukiasioita, kuntoutusasioita, lapsen hoitotukiasioita ja eläkkeensaajan hoitotukiasioita. Näissä asioissa vakuutusoikeus on ainoa toimivaltainen tuomioistuin.


title: Vakuutusoikeus

text: Etuuksia myöntävien laitosten ja yhtiöiden (esim. eläkevakuutusyhtiöiden) päätöksiin haetaan muutosta ensimmäisinä muutoksenhakuasteina toimivilta lautakunnilta. Lautakuntien päätöksiin voidaan hakea muutosta vakuutusoikeudelta.


title: Vakuutusoikeus

text: Kaikissa toimeentuloturva-asioissa on "kaksiasteinen valitustie" samalla tavalla kuin kaikissa muissakin hallintolainkäyttöasioissa. Kaikissa toimeentuloturva-asioissa voi valittaa asianomaisen lautakunnan päätöksestä vakuutusoikeuteen. Viranomaisten toimeentuloturvaa koskevista ratkaisuista on yleensä ennen haettava muutosta asianomaisen alan lautakuntatyyppiseltä valituselimeltä, jonka ratkaisuista sitten voi valittaa edelleen vakuutusoikeuteen.


title: Vakuutusoikeus

text: Vakuutusoikeuden päätöksiin ei voi hakea muutosta valittamalla, eli se on alallaan ylin oikeusaste. Poikkeuksen muodostavat eräät tapaturma-asiat, joissa voi hakea valituslupaa korkeimmalta oikeudelta.


title: Vakuutusoikeus

text: Vakuutusoikeuden päätösvaltaiseen kokoonpanoon kuuluu yleensä kolme lakimiesjäsentä. Asioissa joissa tarvitaan erityisasiantuntijaa käsittelyyn osallistuu sivutoimisia lääkärijäseniä, työoloja ja yritystoimintaa tuntevia jäseniä sekä sotilasvamma-asioita tuntevia jäseniä. Kokoonpanosta säädetään vakuutusoikeuslain 2. pykälässä.


title: Vakuutusoikeus

text: Erityiskokoonpanoja ei käytetä kansaneläkeasioissa ja opintotukiasioissa. Lääkärijäsenet osallistuvat vakuutusoikeudessa lääkeopillista seikkaa koskevien asioiden käsittelyyn. Vastaava asiantuntijaedustus on myös vakuutusoikeuden alaisissa vakuutus- ja eläkelautakunnissa.


title: Vakuutusoikeus

text: Asian ratkaisevat vakuutusoikeudessa ylituomari, laamannit ja vakuutusoikeustuomarit kulloisessakin ratkaisukokoonpanossa. Käsittelyyn osallistuvat myös esittelijät (jossa tehtävässä toimivat kansliapäällikkö, asessori ja vakuutusoikeussihteeri) sekä sivutoimiset lääkärijäsenet ja muut asiantuntijajäsenet.


title: Vakuutusoikeus

text: Vakuutusoikeuden palveluksessa työskentelee päätoimisesti noin 105 henkilöä, mm. ylituomari, kolme laamannia, 25 vakuutusoikeustuomaria, kolme asessoria ja 27 vakuutusoikeussihteeriä. Lisäksi on yhdeksän sivutoimista lääkärijäsentä. Asiantuntijajäseniä ja heidän varajäseniään on yhteensä noin sata.


title: Vakuutusoikeus

text: Vakuutusoikeus perustettiin vuonna 1942 lailla vakuutusoikeudesta (907/1942). Sen edeltäjä oli vakuutusneuvosto.


title: Vakuutusoikeus

text: Vakuutusoikeutta koskeva lainsäädäntö uudistettiin 1.5.2003, jolloin voimaan tuli uusi vakuutusoikeuslaki (132/2003). Siinä erityisesti muutoksenhakuoikeuksia laajennettiin.


title: Skanderbeg

text: Georg Kastriota (alun perin Gjergj Kastrioti Skënderbeu), 6. toukokuuta (epävarma) 1405 – 17. tammikuuta 1468), yleisesti tunnettu Skanderbeginä, on Albanian historian tärkeimpiä henkilöitä. Maan kansallissankaria kutsutaan myös ”Albanian lohikäärmeeksi”. Hänet tunnetaan pääosin hänen taistelustaan ottomaaneja vastaan.


title: Skanderbeg

text: Gjergj joutui kuusivuotiaana vuonna 1412 eroon vanhemmistaan ja lähtemään sotilaskoulutukseen Turkkiin. Tämä johtui siitä, että Albania oli ottomaanien Turkin alistama, ja sulttaanin armeijaan kerättiin niin sanotulla "devşirme"-järjestelmällä poikia valloitetuista maista. Tällä tavalla muodostuivat esimerkiksi maineikkaat janitsaarit. Muslimina poika vaihtoi nimensä Iskanderiksi ja siihen liitettiin myöhemmin pääte beg, joka tarkoittaa herraa tai päällikköä. Näin muodostui nimi Skanderbeg.


title: Skanderbeg

text: Skanderbeg kohosi turkkilaisena sotilaana nopeasti tuhansien ratsumiesten komentajaksi. Johtaessaan joukon entiselle kotiseudulleen hän joutui aatteelliseen ristiriitaan. Hän ratkaisi asian pakenemalla Nišin taistelun jälkeen 1443 Turkin armeijan riveistä ja ottamalla aseellisesti haltuunsa vanhan kotikaupunkinsa Krujan. Valloituksena osoitukseksi hän nosti Krujan linnoituksen torniin punaisen lipun, jossa oli kaksipäinen kotka. Tätä tunnusta käyetään nykyään Albanian lipussa.


title: Skanderbeg

text: Skanderbeg tuli kuuluisaksi energisyydestään ja levottomuudestaan. Hän oli jatkuvasti ratsailla ja teki iskuja ottomaanien varuskuntiin erityisesti Kastriotan maakunnassa. Turkki kokosi 40 000 miehen armeijan häntä vastaan. Puolustajat saivat kootuksi 15 000 miestä, joista puolet oli ratsumiehiä. Puolustusliittoa kutsuttiin Lezhën liigaksi. Kesäkuussa 1444 armeijat kohtasivat Torviollissa Itä-Albaniassa. Skanderbeg löi vastustajansa täydellisesti, mutta turkkilaiset eivät jättäneet albaaneja rauhaan. Ottomaanien sulttaani Mehmed II kävi 25 vuoden ajan sotaa heitä vastaan ja piiritti Krujaa useasti. Skanderbegin elinaikana albaanit puolustautuivat menestyksellisesti, ja saivat apua Venetsian tasavallalta. Venetsia kuitenkin lopetti tukensa pelätessään Skanderbegin kasvavaa valtaa. Skanderbegistä luvattiin tapporaha, mutta albanialaiset pystyivät puolustautumaan myös Venetsiaa vastaan.


title: Skanderbeg

text: Skanderbeg kuoli malariaan vuonna 1468, ja albanialaisten puolustus romahti. Maa joutui ottomaanivaltion alistamaksi. Skanderbegin vaimo Andronike pakeni Italiaan vieden mukanan joitakin kansallissankarille kuuluneita esineitä. Nämä ovat nykyisin albanialaisen kansallismielisyyden symboleja. Miekkaa ja vuohenpääkoristeista kypärää säilytetään Wienin taidehistoriallisessa museossa ja sen kopioita on esimerkiksi Krujan linnassa.


title: Skanderbeg

text: Tiranan ydinkeskustassa sijaitseva aukio on nimetty Skanderbegin aukioksi (), ja aukiolla on Skanderbergin ratsastajapatsas.


title: Idän apostolinen kirkko

text: Idän apostolinen kirkko eli Itäsyyrialainen kirkko eli Idän assyrialainen kirkko () on kristillinen kirkko, jonka paikallinen alkuperä on Seleukeia-Ktesifonin piispanistuimessa. Perimätiedon mukaan kirkon perusti apostoli Tuomas ja tällä hetkellä sitä johtaa patriarkka-katolikos Gewargis III. Nykyään Idän assyrialaisen kirkon jäsenet asuvat diasporassa ja kirkon hallinto elää maapaossa Chicagossa Yhdysvalloissa.


title: Idän apostolinen kirkko

text: Sitä kutsutaan ajoittain myös nimellä Assyrian nestoriolainen kirkko, mistä syystä sitä virheellisesti pidetään osana nestoriolaista kirkkoa. Myös nimeä Assyrian ortodoksinen kirkko on käytetty, mistä syystä sitä virheellisesti pidetään osana orientaaliortodoksista kirkkoa. Termiä "ortodoksia" ei löydy kirkon vanhoista kirjoista. Termiä ortodoksia on käytetty syynä siihen, että kirkkoa luullaan osaksi ortodoksisuutta ja orientaaliortodoksista kirkkoa.


title: Idän apostolinen kirkko

text: Termiä oikeaoppisuus ei ole syyrian kielessä. Syyriaksi termi ortodoksinen on suoraan käännetty englannista "trisa subHa". Intiassa kirkko tunnetaan nimellä Kaldean syyrialainen kirkko. Länsimaissa kirkko tunnetaan niemellä Nestoriolainen kirkko, vaikka kirkolla ei ole mitään yhteyttä nestoriolaisuuteen tai kaldealaisuuteen. Paavi Johannes Paavali II kutsui kirkkoa Marttyyrien kirkoksi, sillä hänen mukaansa kirkon historiassa on paljon marttyyreja.


title: Idän apostolinen kirkko

text: Assyrialainen kirkko oli alkuperäinen kristitty kirkko silloisessa Parthiassa, nykyisen Iranin ja Irakin alueella.


title: Idän apostolinen kirkko

text: Siihen aikaan Parthia sijaitsi myös maantieteellisesti Kiinan ja Intian alueella. Xi'anissa on löydetty Tang-dynastian aikaisia kiviin kiinaksi ja syyriaksi kirjoitettuja tekstejä 600- ja 700-luvuilta. Viime vuosituhannen puolivälissä kiinalaiset munkit matkustivat Pekingistä Roomaan ja Pariisiin pyytämän Roomaa tukemaan mongoleja taistelussa mamelukkeja vastaan. Kun portugalilaiset saapuivat Intiaan vuonna 1498 "Itä-Syyrian kirkon" piispat kääntyivät tuomaskristityiksi.


title: Idän apostolinen kirkko

text: Suuria kristittyjä yhteisöjä on sijainnut Assyriassa, Babyloniassa ja Persiassa 100-luvun alussa.


title: Idän apostolinen kirkko

text: Seleukeia-Ktesifonissa järjestettiin piispainkokous, jossa monet kilpailevat piispat alkoivat keskustella noin vuonna 325 juridisista ja uskonnollisista asioista. Vuonna 410 Seleukeia-Ktesifonin kokouksessa päätettiin, että kaikki Mesopotamian kristityt ryhmät kuuluivat Antiokian katolikokseen.


title: Idän apostolinen kirkko

text: Idän assyrialainen kirkko erosi roomalaiskatolisen ja ortodoksisen kirkon vaikutuspiiristä, koska sitä syytettiin nestoriolaisuudesta vuonna 431. Käsitys kirkon nestoriolaisuudesta on myöhemmin kuitenkin osoittautunut virheelliseksi.


title: Idän apostolinen kirkko

text: Nestorioksen oppilaan Theodoren ja Konstantinopolin piispan välille tuli riitoja, koska Theodore ei kutsunut Neitsyt Mariaa jumalansynnyttäjäksi, vaan Jeesuksen äidiksi.


title: Idän apostolinen kirkko

text: Theodoren vastustaja Kyrillos Aleksandrialainen vaati, Theodorea jakamaan Jeesuksen kahteen eri persoonaan. Theodore ei tähän suostunut. Myöhemmin Theodore sanoutui irti monofysitismistä.


title: Idän apostolinen kirkko

text: Kyrillos Aleksandrialainen yrtti kovasti poistaa nestoriolaisuutta ja sen kannattajia, mutta syyriankielinen Theodore sai paljon kannatusta ja Nestoriuksen muut seuraajat. Persian kuninkaat, jotka olivat riidoissa Rooman kanssa, päättivät tukea nestorialaisia


title: Idän apostolinen kirkko

text: Persian kuninkaat tukivat nestorialaisia seuraavasti:1400-lvulla Idän assyrialainen kirkko hyväksyi, että patriarkan arvonimen voi antaa ainoastaan silloisen patriarkan Mar Shimun IV:n sukulaisille. Mar Shimun IV oli 86 Babylonian patriarkka. Tämä sai paljon vastustusta, ja vuonna 1552 kilpaileva patriarkka Mar Yohanan Soulaqa VIII valittiin kilpailevaksi patriarkaksi. Mar Yohanan Soulaqa VIII teki sopimuksen paavin kanssa, että hänen johtamansa Idän assyrialainen kirkko liittyisi roomalaiskatoliseen kirkkoon.


title: Idän apostolinen kirkko

text: Nyt assyrialaisella kirkolla oli kaksi kilpailijaa. Perinnöllinen patriarkka Alkoshissa nykyisessä Irakissa) ja paavin tukema Diyarbakırissa (nykyisessä Turkissa).


title: Idän apostolinen kirkko

text: Jako pysyi voimassa vuoteen 1662, jolloin Diyarbakırin patriarkka Mar Shimun XIII Denha riitautui Rooman kanssa ja liittyi taas Alkoshin patriarkan kanssa.


title: Idän apostolinen kirkko

text: Patriarkan istuin siirettiin Kara Kuşiin. Vatikaani kuitenkin nimitti uuden patriarkan Diyarbakıriin. Hän johti niitä assyrialaisia, jotka olivat paaville uskollisia. Tästä Idän assyrialainen kirkko tuli myöhemmin Kaldean katolinen kirkko.


title: Idän apostolinen kirkko

text: Vuonna 1802 viimeinen perinnöllistä lakia noudattanut patriarkka kuoli Alkoshissa ja kirkko hyväksyi Kaldeanin patriarkkojen vallan. Kara Kuşin patriarkat pysyivät itsenäisenä.


title: Idän apostolinen kirkko

text: Ensimmäisen maailmansodan jälkeen Lähi-idän poliittinen tilanne muuttui. Ensimmäisen maailmansodan aikana sekä turkkilaiset, arabit että kurdit vainosivat assyrialaisia. Kuuluisia ovat useat massamurhat, jotka tapahtuivat vuosina 1914–1920 Ottomaanien valtakunnan alueella, jossa kokonaiset heimot lahdattiin vastasyntyneistä vanhuksiin. Tätä massamurhaa kutsutaan assyrialaisten kansanmurhaksi.


title: Idän apostolinen kirkko

text: Monet assyrialaiset joutuivat sodan jälkeen Irakin hašemiittisen monarkian alaisuuteen. Assyrialaiset olivat tukeneet Britanniaa ensimmäisen maailmansodan aikana, ja kostoksi tästä hašemiittien valtaistuin karkotti miljoonia assyrialaisia. Noin 1 600 000 assyrialaista asuu diasporassa. Irakissa asuu vielä 800 000 assyrialaista. Kaldealainen yhteisö oli vähemmistössä ja Palestiinassa jota nyt johti Britannia. He eivät vastustaneet brittien hallintoa. Mutta Irakissa kaldealaiset joutuivat enemmistöön, ja he ovat Irak suurin ei-islamilainen yhteisö. Myöhemmin monet kaldealaiset saivat aseman Baathpuolueessa. Heistä tunnetuin on Saddam Husseinin entinen ulkoministeri Tariq Aziz. Kaldealaiskristityt jäivät Irakiin. Heidän nykyinen patriarkkansa Emmanuel III Delly asuu nykyään edelleen Bagdadissa.


title: Idän apostolinen kirkko

text: Assyrialaisten 104. patriarkka Mar Eshai Shimun XXIII päätti perustaa assyrialaisille kotimaan nykyisen Irakin alueelle, mutta joutui pakenemaan ja lähtemään Kyprokselle vuonna 1933. Tuhansia assyrialaisia karkotettiin Irakista. Mar Eshai Shimun XXIII muutti myöhemmin Yhdysvaltoihin, jossa hän perusti assyrialaisten kirkon päämajan Chicagoon ja myöhemmin San Franciscoon. Idän assyrialaisen kirkon päämaja sijaitsee nykyään Chicagossa. Noin miljoona assyrialaista jäi Irakiin. Nykyään heitä on 800 000. Saddam Husseinin aikana heistä suurin osa karkotettiin.


title: Idän apostolinen kirkko

text: Monet assyrialaiset asuvat diasporassa. Assyrialaisten kotimaa on nykyisen Irakin (800 000), Syyrian (500 000), Iranin (10 000) ja Turkin (5 000) alueella. Irakissa assyrialaiset asuvat maan pohjoisosassa, Iranissa maan luoteisosassa, Syyriassa maan koillisosassa ja Turkissa maan itäosassa.


title: Idän apostolinen kirkko

text: Assyrialaiset asuvat diasporassa Pohjois-Amerikassa, Euroopassa ja Australiassa. Ulkomailla asuu noin 282 000 assyrialaista. Suurin assyrialaisten diaspora asuu Saksassa, jossa heitä on 90 000. Seuraavaksi tulee Yhdysvallat (83 000) ja Ruotsi (80 000). Suurin Lähi-idän maa, jossa asuu assyrialaisia, on Jordania (77 000).


title: Idän apostolinen kirkko

text: Idän assyrialaisen kirkon hallinto ja suurin osa kirkon papeista, piispoista, arkkipiispoista ja metropoliitoista asuu maanpaossa. Myös kirkon pääpatriarkka asuu maanpaossa.


title: Idän apostolinen kirkko

text: Vuonna 1965 perinnöllinen kysymys patriarkan valitsemiseen aiheutti taas eron Idän assyrialaisessa kirkossa. Bagdadin metropoliitta Mar Thoma Darmo julistautui Idän assyrialaisen kirkon patriarkaksi.


title: Idän apostolinen kirkko

text: Idän assyrialaisen kirkon silloinen patriarkka Mar Eshai Shimun XXIII sanoi eroavansa vuonna 1973, mutta häntä pyydettiin jäämään virkaan. Mar Thoma Darmo kuoli kuitenkin vuonna 1968.


title: Idän apostolinen kirkko

text: Mar Eshai Shimun XXIII meni naimisiin elokuussa vuonna 1973, mutta avioituminen on Idän assyrialaisen kirkon patriarkalle kielletty. Kirkon synodin oli pakko syrjäyttää hänet. Hän palasi kuitenkin virkaan, mutta hänet murhattiin 6. marraskuuta 1975 kotonaan San Josessa Kaliforniassa. Idän assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. 41-vuotiaasta pappi Rev Khananyanista tuli Idän assyrialaisen kirkon patriarkka. Hän otti nimekseen Mar Dinkha IV ja on Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Mar Dinkha IV on Idän assyrialaisen kirkon virallinen patriarkka.


title: Idän apostolinen kirkko

text: Kuitenkin valittiin myös kilpaileva patriarkka. Mar Thoma Darmon seuraajaksi valittiin Mar Addai. Hänen pieni kannattajavähemmistönsä perusti toisen seurakunnan Bagdadiin. Se nimi on Muinaisen idän kirkko. Sillä on kuitenkin hyvin pieni kannatus.


title: Idän apostolinen kirkko

text: Vuonna 1994 Mar Dinkha VI tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteistyösopimuksen assyrialaisen ja roomalaiskatolisen kirkon välillä.


title: Idän apostolinen kirkko

text: Vuonna 1996 hän solmi Kaldean kirkon Bagdadin patriarkan Rafael I Bidawidin kanssa yhteistyösopimuksen. Vuonna 1997 hän aloitti neuvottelut Antiokian syyrialais-ortodoksisen kirkon kanssa, että he julistaisivat anateeman pätemättömäksi eli purkaisivat kirkkojensa väliset oppituomiot.


title: Idän apostolinen kirkko

text: Mar Dinkha IV asuu maanpaossa Chicagossa, Yhdysvalloissa. Myös Idän assyrialaisen kirkon päämaja ja neljä pääkirkkoa sijaitsevat Chicagossa.


title: Idän apostolinen kirkko

text: Syyskuussa 2006 Mar Dinkha IV p vieraili Pohjois-Irakissa ja tapasi siellä Irakin Kurdistanin kuvernöörin. Hän puhui kuvernöörin kanssa, että he voisivat avata sinne kristityn kirkon.


title: Idän apostolinen kirkko

text: Sunnuntaina 15. heinäkuuta 2007 Mar Dinkha juhli papiksi vihkimisensä 50-vuotisjuhlaa.


title: Ahlström (suku)

text: Ahlström on suomalainen suku, jonka tunnetuimpia jäseniä ovat olleet Antti Ahlström ja useat hänet jälkeläisensä. Suku tunnetaan aikaisemmin perheyhtiönä toimineen "A. Ahlström Osakeyhtiön", nykyisen Ahlstrom Oyj:n edeltäjän, perustaja- ja pitkäaikaisena omistajasukuna. Suvun jäsenet ovat toimineet paitsi teollisuuden vaikuttajina myös muotoilijoina ja taiteilijoina.


title: Ahlström (suku)

text: Suku on yksi laulussa 20 perheestä mainituista suomalaisista suuromistajasuvuista.


title: Ahlström (suku)

text:
Ennen listautumistaan pörssiin vuonna 2006 Ahlström-yhtiö oli suvun omistama perheyhtiö. Yhtiöllä oli vain 270 omistajaa, useimmat Antti Ahlströmin jälkeläisiä.
Ennen pörssilistausta kauppaa yhtiön osakkeilla oli rajoitettu, kauppa voitiin tehdä vain sukulaisten kesken. Yhtiön listauduttua pörssiin sillä on yli 12 000 osakkeenomistajaa. Suurin osa osakkeista on kuitenkin sukuun kuuluvien yksityisomistajien hallussa. Suvun jäsenet omistavat yhtiötä myös holdingyhtiö Antti Ahlströmin Perilliset Oy:n kautta. Yhtiön 100 suurinta yksityisomistajaa muodostavat yhä merkittävän osuuden Suomen 1000 suurimman pääomatulojen saajan listasta.


title: Ahlström (suku)

text:
Ahlströmin omistajien jälkeläisiä on Ahlströmin lisäksi myös muun nimisiä. Perillisten joukossa on Donnereita, Ehrnrootheja ja Gullichseneja. Gullichsenit tulivat Ahlström-yhtiön omistajiksi Harry Gullichsenin avioiduttua Walter Ahlströmin tyttären Maire Gullichsenin kanssa.
Kesällä 2014 Ahlström Capital osti Destian sataprosenttisesti Suomen valtiolta Kataisen tynkähallituksen aikana.


title: Cantorin–Schröderin–Bernsteinin lause

text: Joukko-opissa käytettävä Cantorin–Schröderin–Bernsteinin lause on nimetty Georg Cantorin, Felix Bernsteinin, Ernst Schröderin mukaan. Lauseessa esitetään, että jos joukkojen "A" ja "B" välillä on olemassa injektiiviset funktiot "f : A → B" ja "g : B → A", on olemassa bijektio "h : A → B". Tarkoitettaessa joukkojen mahtavuutta tämä tarkoittaa, että jos |A| ≤ |B| ja |B| ≤ |A|, on oltava |A| = |B|. Tulos on usein hyödyllinen, jos joukkoja on tarpeen järjestää niiden mahtavuuden mukaan.


title: Ariane-rakettiperhe

text: Ariane on Euroopan avaruusjärjestön kantorakettisarja. Nimi Ariane on ranskankielinen nimitys myyttien "Ariadnesta". Ariane on myös kolibrilaji, mutta tämä ei liity kantoraketin nimeen.


title: Ariane-rakettiperhe

text: Ensimmäinen Ariane-kantoraketti laukaistiin Guyanasta 24. joulukuuta 1979. Ariane-raketteja rakentaa, myy ja laukaisee Arianespace-yhtiö. Sen alihankkina toimii mm. EADS Space Transportation, joka vastaa suuresta osasta Ariane 5-raketin tekniikasta.


title: Ariane-rakettiperhe

text: Kokonaisuutena Ariane-raketit ovat olleet luotettavia. Vuoteen 2006 mennessä 196 Ariane-lennolla on laukaistu 290 satelliittia, joista 271 onnistuneesti. (223 pääkuormana + 48 toissijaista). Ariane-raketit ovat vieneet kiertoradalle yhteensä 575 000 kg hyötykuormat.


title: Kiikku (digitaalitekniikka)

text: Kiikku on digitaalitekniikassa komponentti, joka säilyttää sille asetetun loogisen tilan, eli muistaa yhden bitin. Säilytettävän bitin arvo riippuu kiikun tyypistä, tulojen tilasta ja lähtöjen edellisestä tilasta. Kiikkupiirit koostuvat loogisista porteista, joista osa on takaisinkytketty muisti-ilmiön aikaansaamiseksi. Digitaalisia järjestelmiä suunniteltaessa kiikuista muodostetaan rekistereitä eli useamman bitin tallentavia muistikomponentteja. Esimerkiksi suorittimien nopeat SRAM-tyyppiset rekisterit ja välimuistit on toteutettu kiikuilla.


title: Kiikku (digitaalitekniikka)

text: RS-kiikku on yksinkertainen tilansa säilyttävä kiikku, jota ohjataan sisääntuloliitännöillä "S" ("set") ja "R" ("reset"). Kiikun lähdön "Q" tila asettuu ykköseksi, kun "S" = 1. Tila säilyy asetettuna riippumatta siitä, miten "S"-liitännän tila sen jälkeen vaihtelee, kunnes "R" = 1 ja piiri nollautuu. Vanhemmassa tekniikassa piirillä on kielletty tila "S" = "R" = 1, jolloin piiri muuttuu epävakaaksi yrittäessään asettaa lähtöä nollaksi ja ykköseksi samaan aikaan. Nykyaikaisessa digitaalitekniikassa kiikku on joko "S"- tai "R"-voittoinen, joka määrittelee mihin tilaan lähtö asettuu, jos "S" ja "R" ovat yhtä aikaa ykkösiä.


title: Kiikku (digitaalitekniikka)

text: Kiikun tilataulu on kuvattu ohessa. Taulukossa Q tarkoittaa edellisen jakson ulostuloa. Toimintaa ei tyypillisesti ole määritelty, jos sekä S että R ovat ylhäällä.


title: Kiikku (digitaalitekniikka)

text: D-kiikku on nykyään eniten käytetty kiikkutyyppi. Siinä on datasisääntulo "D", reunaherkkä kellosisääntulo "Clk", ulostulo "Q" ja mahdollisesti invertoitu ulostulo "Q'". D-kiikussa voi myös olla asynkroniset asetus- ja nollausulostulot "S" ja "R" ("set" ja "reset"). Kun kellosignaali "Clk" nousee, tallentuu datasisääntulon "D" arvo kiikkuun. Kiikun arvo on tällöin luettavissa "Q"-ulostulosta ja sen inverssi "Q'"-ulostulosta.


title: Kiikku (digitaalitekniikka)

text: D-kiikku voidaan toteuttaa nk. "master-slave"-kytkennällä, jossa kytketään kaksi D-veräjää peräkkäin. Kytkentä on ulkoisesti reunaherkkä, mutta sen sisäiset komponentit ovat tasoherkkiä.


title: Kiikku (digitaalitekniikka)

text: T-kiikku eli toggle-kiikku vaihtaa tilaansa kellopulssin aktiivisella reunalla, jos "T = 1" ja säilyttää edellisen tilansa, jos "T = 0". T-kiikulla voidaan esimerkiksi puolittaa kellosignaalin taajuus. Kytkemällä useampia T-kiikkuja peräkkäin muodostuu laskuri, joka laskee binäärilukuja kellopulssin tahdissa.


title: Kiikku (digitaalitekniikka)

text: JK-kiikkua on aikaisemmin käytetty runsaasti, koska sen kaksi sisääntuloa mahdollistavat monipuolisen ohjauksen yksinkertaisella ohjauslogiikalla. JK-kiikulla on kellosisääntulon lisäksi kaksi sisääntuloa, "J" ja "K", jotka vaikuttavat kiikun tilaan seuraavasti:JK-kiikku sisältää D- ja T-kiikun toiminnot, joten sopivalla ohjauksella JK-kiikulla voidaan korvata kumpi tahansa edellä mainituista. T-kiikussa J- ja K-tuloon tuodaan sama signaali ("J = K"), kun taas D-kiikussa toinen tuloista invertoidaan ("J = !K").


title: Pietari–Vologda-rata

text: Pietari–Vologda-rata on Venäjän rataverkkoon kuuluva rautatie, joka alkaa Pietarin Moskovan asemalta ja kulkee Laatokan eteläpuolitse ja Rybinskin tekojärven pohjoispuolitse Vologdaan. Sen tärkeimpiä väliasemia ovat Namkku, Olhava, Tihvinä, Podborovje ja Babajevo. Rata valmistui tammikuussa 1906.


title: Pietari–Vologda-rata

text: Alkujaan koko rataosa tunnettiin Pietarin–Vologdan–Vjatkan ratana. Vuonna 1908 rata liitettiin vastaperustettuun Pohjoiseen rautatiehen yhdessä Moskovan–Jaroslavlin–Arkangelin rautatien kanssa.


title: Pietari–Vologda-rata

text: Elokuussa 1941 saksalaiset katkaisivat Leningrad–Olhava-rataosan Mujan aseman luona. Toisen maailmansodan aikana rata oli Leningradin huollon kannalta elintärkeä. Venäläiset valtasivat tammikuussa 1944 saksalaisten hallussa olleen radan osan takaisin. Nykyisin rataosa Pietari–Košta kuuluu Lokakuun rautatiehen, loppuosa Pohjoiseen rautatiehen. Nykyisin (2006) rata on kokonaan sähköistetty, viimeisenä Olhavan–Koštan rataosa.


title: Ares (raketti)

text: Ares I ja Ares V ovat Yhdysvaltain avaruushallinnon NASAn suunnittelemia uuden sukupolven kantoraketteja. Nimi "Ares" on lainattu kreikkalaisen mytologian sodan jumalalta (Vrt. Mars Rooman mytologiassa.)


title: Ares (raketti)

text: Ares-raketit kehitys alkoi osana presidentti George W. Bushin aloittamaa Project Constellation - ohjelmaa. Ares-raketit ovat Orion-avaruusaluksen maasta nostava propulsiojärjestelmä.


title: Ares (raketti)

text: Vuonna 2009 viisi suurta yhdysvaltalaista avaruuteknologioyhtiötä varoittivat, että jos Ares V-rakettiin ja Altair-kuulaskeutujaan ei panosteta lisää verovaroja, ne menettävät viiden vuoden aikana 10000 työpaikkaa. Yhtiöt ovat Boeing, Lockheed Martin, ATK, Pratt & Whitney Rocketdyne ja United Launch Alliance. Vastineena tähän NASA maksaa vuoden 2006 jälkeisistä suunnittelumuutoksista mm. Orion-kapselin suunnittelukonsortiolle lisämaksuja.


title: Ares (raketti)

text: Raketeista pienimpää Ares I:tä käytetään Orion-miehistökapselin laukaisuun eli se toimisi suunniteltujen miehitettyjen kuulentojen lisäksi myös liikenteessä ISS-asemalle.


title: Ares (raketti)

text: Ares I-raketin ensimmäisenä rakettivaiheena on nykyisen Avaruussukkulan käyttämä kiinteää polttoainetta käyttävä apuraketti. Ares I:n toinen rakettivaihe on nestemäistä ajoainetta käyttävä. Hyötykuorma on "Orion"-miehistökapseli.


title: Ares (raketti)

text: Suunnitteilla oli myös Ares IV , joka olisi ollut järeä miehitetty kantoraketti. Raketissa hyödynnetään Ares V-raketin 1. vaihe apuraketteineen, ja Ares 1-raketin 2-vaihe, ja lastina "Orion"-miehistökapseli.


title: Ares (raketti)

text: Ares IV-raketin kaavailtuja käyttökohteita olisi ollut miehitetty lento kuun ympäri ilman kuulaskeutujaa (Vrt. Apollo 8) tai Orion/Altair-kuualuksen mahdollinen pelastuslento. (Vrt. Skylab Rescue) Myöhemmin Ares IV kuitenkin peruttiin.


title: Ares (raketti)

text: Suurin Ares-raketti, Ares V, joka on kooltaan liki Saturn V-raketin kokoinen, on suunniteltu järeän rahdin kantoraketiksi. Sitä voidaan käyttää suurten avaruusasemanosien nostamiseen matalalle kiertoradalle, suurten satelliittien nostamiseen geostationäärille kiertoradalle tai avaruusalusten ja luotaimien lähettämiseksi kohti muita taivaankappaleita. Ares V sisältää kaksi avaruussukulan käyttämää kiinteää apurakettia, 1. vaiheen joka koostuu avaruussukkulan polttoainesäiliötä suuremmasta polttoainesäiliöstä sekä viidestä uudesta RS68-rakettimoottorista, sekä 2. vaiheen joka pohjautuu Saturn V-raketin 3. vaiheeseen. Ares V tulee valmistuessaan kilpailemaan maailman järeimmän koskaan rakennetun raketin tittelistä kuulennoilla käytetyn Saturn V-raketin kanssa; molempien kapasiteetiksi LEO-kietoradalle on ilmoitettu sama 118 tonnia.


title: Ares (täsmennyssivu)

text: Ares voi olla:


title: Islamilainen maailma

text: Islamilainen maailma tarkoittaa aluetta, joka ulottuu nykyään Pohjois-Afrikasta Kaakkois-Aasiaan asti. Islamilainen maailma voi kuitenkin viitata sekä kulttuuriseen että geopoliittiseen käsitteeseen.


title: Islamilainen maailma

text: Kulttuurisessa mielessä se tarkoittaa islamilaista sivilisaatiota, johon kuuluvaksi luetaan mukaan myös ei-muslimit. Islaminuskoisia on maailmassa noin 1,4–1,6 miljardia eli noin 20–23 % vuoden 2011 arvion mukaisesta maailman asukasluvusta (6,9 miljardia). Muslimeista noin 62 % on Aasia-Tyynimeri-alueelta, 20 % Lähi-idästä ja Pohjois-Afrikasta, 15 % Saharan eteläpuolisesta Afrikasta ja noin kaksi prosenttia Euroopasta ja Amerikoista.


title: Islamilainen maailma

text: Nykyään maantieteellisessä ja poliittisessa merkityksessä termi "muslimimaailma" viittaa maantieteellisiin ja poliittisiin muslimienemmistöisiin yksiköihin. Tässä merkityksessä termi on samansuuntainen islamilaisen termin Dar al-Islam kanssa.


title: Islamilainen maailma

text: Islam korostaa yhteneväisyyttä ja muiden muslimien puolustamista vaikka yleisesti ottaen on olemassa monia koulukuntia ja suuntauksia. Muslimien yhteisö tunnetaan myös nimellä umma. Panislamilaisuus ja nationalistiset virtaukset ovat kuitenkin pikemminkin jakaneet kuin yhdistäneet islamilaista maailmaa etenkin 1900-luvun jälkipuoliskolta.


title: Islamilainen maailma

text: Muslimien historiaan kuuluu islamilaisen uskon historia uskontona ja sosiaalisena instituutiona. Islamin historia alkoi länsimaisen näkemyksen mukaan Arabiassa profeetta Muhammadin ensimmäisistä Koraanin resitoinneista 600-luvulla. Kalifien ja umaijadien aikana kalifaatti kasvoi nopeasti, jolloin muslimien valta levisi Arabian niemimaan ulkopuolelle. Muslimivaltakunnan vaikutusalue ulottui Luoteis-Intiasta Keski-Aasiaan, Lähi-itään, Pohjois-Afrikkaan, Italian eteläosiin, Pyreneiden niemimaalle ja Pyreneille.


title: Islamilainen maailma

text: 1900-luvun aikainen muslimi-identiteetti ja muslimien valta poliittisissa asioissa on lisääntynyt 2000-luvulla. Kasvava länsimainen kiinnostus muslimien alueisiin, kansainväliset konfliktit ja globalisaatio ovat muuttaneet islamin (termin länsimainen merkitys) vaikutusta nykyajan historiaan.


title: Islamilainen maailma

text: Islamilainen kulta-aika, johon viitataan myös "islamilaisena renessanssina", ajoitetaan perinteisesti 600-1200-luvuille jaa., mutta oppineet ovat myöhemmin ulottaneet ajanjakson 1400- ja 1500-luvuille.


title: Islamilainen maailma

text: Termi "islamilainen taide ja arkkitehtuuri" viittaa taideteoksiin ja arkkitehtuuriin, joita muslimialueilla asuneet ihmiset ovat tuottaneet 600-luvulta alkaen.


title: Islamilainen maailma

text: Islamin mukaan Jumalasta ei saa esittää kuvaa, koska nämä taiteelliset kuvaukset saattavat johtaa epäjumalien palvomiseen. Lisäksi muslimit uskovat, että Jumala on aineeton, joten kaksi- tai kolmiulotteisten kuvien tekeminen on mahdotonta. Sen sijaan muslimit kuvailevat Jumalaa nimillä ja ominaisuuksilla, jotka Jumala islamin mukaan ilmoitti luomakunnalleen. On vain yksi suura, joka ei ala fraasilla "Jumalan, Armeliaan Armahtajan nimeen".


title: Islamilainen maailma

text: Myös kuvat Muhammadista ovat kiellettyjä. Myös juutalaisesta ja kristinuskosta voidaan löytää vastaavanlaista anikonismia ja ikonoklasmia.


title: Islamilainen maailma

text: Islamilainen taide esittää yleensä toistuvia geometrisia kukka- tai kasvisommitteluja, jotka tunnetaan termillä arabeski. Nämä eivät kuvaa mitään, sillä islam kieltää elävien olentojen esittämisen islamia edeltäneiden pakanauskontojen takia. Kiellosta huolimatta joissakin muslimiyhteiskunnissa, etenkin Persiassa ja Ottomaanien valtakunnassa, maalattiin ihmisiä ja eläimiä sekä Koraanin tarinoita ja islamin perinteisiä kuvauksia (ks. hadith); tällöin puhutaan muslimien taiteesta. Eräs syy siihen, miksi islamilainen taide on yleensä abstraktia, on se, että Jumalan ylimaailmallista, jakamatonta ja ääretöntä luonnetta voidaan kuvata arabeskien avulla. Islamilainen kalligrafia on läsnä kaikkialla islamilaisessa taiteessa. Koraanin jakeita kirjoitetaan koristellusti yleensä kufi- tai naskh-kirjoituksella.


title: Islamilainen maailma

text: Islamilaisen arkkitehtuurin erottava teema on aina ollut säännöllinen, järjestelmällinen toisto, säteilevät rakennelmat ja rytmiset, metriset kuviot. Fraktaalinen geometria on ollut avainasemassa etenkin moskeijoiden ja palatsien suunnittelussa. Muita merkittäviä teemoja ovat pylväät, pilarit ja kaaret, jotka on järjestetty ja kiedottu toisiinsa vaihtelevin syvennyksin. Kupolien merkitys on ollut merkittävä ja niitä on käytetty vuosisatojen ajan; ensimmäisen kerran vuonna 691 (Kalliomoskeija) ja aina 1600-luvulle asti (Taj Mahal). 1800-luvulla islamilaisia kupoleita yhdistettiin länsimaiseen arkkitehtuuriin.


title: Islamilainen maailma

text: 700- ja 1700-lukujen välillä islamilaisessa taiteessa käytettiin paljon lasitettua keramiikkaa.


title: Islamilainen maailma

text: Eräs tärkeimmistä islamilaisen taiteen ilmentymistä on etenkin moskeijoiden arkkitehtuuri.Kapenevat tiilipilarit, suuret arkadit ja useiden pilarien kannattelemat kaaret ovat tyypillisiä persialaistyylisille moskeijoille. Etelä-Aasiassa persialainen tyyli syrjäytti käytössä olleet hinduarkkitehtuurin elementit. Turkissa on isoja moskeijoita, jotka ovat saaneet vaikutteita bysanttilaisesta, persialaisesta ja syyrialaisesta tyylistä vaikka turkkilaiset arkkitehdit onnistuivat kehittämään oman kupolityylin.


title: Islamilainen maailma

text: Tuhat ja yksi yötä on tunnettu fiktiivinen teos, joka on kokoelma kansanperinteitä. Alkuperäinen konsepti on peräisin islamia edeltäneestä persialaisesta prototyypistä, joka oli luultavasti saanut vaikutteita intialaisista elementeistä. Tunnettuja henkilöhahmoja ovat Aladdin, Sindbad ja Ali Baba.


title: Islamilainen maailma

text: Ibn Tufail ja Ibn al-Nafis olivat pionereeja filosofisten romaanien kirjoittamisessa. Ibn Tufail kirjoitti ensimmäisen arabiankielisen romaanin "Hayy ibn Yaqdhan" ("Philosophus Autodictatus") vastauksena Ghazalin teokselle "Tahāfut al-Falāsifaʰ". Ibn al-Nafis puolestaan kirjoitti romaanin "Theologus Autodictatus" vastauksena edelliselle. Molemmissa teoksissa päähenkilöt olivat itseoppineita villilapsia, jotka elivät eristyksissä autiolla saarella.


title: Islamilainen maailma

text: Arabialaisen yleisneron Ibn al-Nafisin (1213-1288) kirjoittama "Theologus Autodictatus" on ensimmäinen esimerkki tieteisfiktioromaanista. Se käsittelee erilaisia tieteisfiktion elementtejä, kuten elämän alkuperää, tulevaisuudentutkimista, maailmanloppua ja tuomiopäivää, ylösnousemusta ja tuonpuoleista. Yliluonnollisten tai mytologisten selitysten sijaan Ibn al-Nafis yritti selittää nämä juonen elementit senaikaisella tieteellisellä tiedolla biologiasta, astronomiasta, kosmologiasta ja geologiasta. Hän tarkoituksenaan oli selittää islamin uskonnolliset opetukset tieteen ja filosofian kautta.


title: Islamilainen maailma

text: Ibn Tufailin teoksen "Philosophus Autodictatus" latinankielinen käännös ilmestyi ensimmäisen kerran vuonna 1671 ja myöhemmin teos käännettiin myös englanniksi, saksaksi ja hollanniksi. Käännökset inspiroivat Daniel Defoeta kirjoittamaan teoksensa "Robinson Crusoe", jota pidetään ensimmäisenä englanninkielisenä romaanina. Ibn Tufailin teoksella oli jonkinlainen vaikutus myös Jean-Jacques Rousseau'n teokseen "Émile eli kasvatuksesta" sekä Mowglin ja Tarzanin tarinaan Rudyard Kiplingin teoksessa "Viidakkokirjat".


title: Islamilainen maailma

text: Dante Alighierin "Jumalainen näytelmä" on sisältää ominaisuuksia ja tapahtumia tuonpuoleisesta suoraan tai epäsuorasti islamilaisen eskatologian arabiankielisistä teoksista: hadiitheista ja "Kitaab al-Miraajista" (käännetty latinaksi vuoden 1264 tienoilla, "Liber Scale Machometi", "Muhammadin tikkaiden kirja"), joka kertoo Muhammadin nousua taivaaseen sekä Ibn Arabin hengellisistä kirjoituksista. Myös maureilla oli huomattava vaikutus George Peelen ja William Shakespearen teoksiin.


title: Islamilainen maailma

text: Eräs yleisimmistä "islamilaisen filosofian" määritelmistä on "islamilaisen kulttuurin puitteissa tuotettu filosofian tyyli". Tämän määritelmän mukaisesti islamilainen filosofia ei välttämättä käsittele uskonnollisia asioita tai ei välttämättä ole vain muslimeja varten. Persialainen oppinut Ibn Sina (Avicenna) (980-1037) kirjoitti yli 450 kirjaa. Hänen kirjoitti useista eri aiheista, etenkin filosofiasta ja lääketieteestä. Hänen teostaan "Al-qanuun fi al-tibb" ("Lääketieteen lait") käytettiin eurooppalaisissa yliopistoissa vuosisatojen ajan. Hänen teoksensa Aristoteleesta auttoivat muslimimaailmaa ja länttä oppimaan antiikin Kreikasta.


title: Islamilainen maailma

text: Muslimit edistivät tieteitä huomattavasti. He korostivat kokeita paljon enemmän kuin kreikkalaiset. Tämä johti siihen, että muslimimaailmassa kehitettiin varhainen tieteellinen metodi. Ibn al-Haithamin optiikkakokeet noin vuonna 1000 olivat ensimmäisiä.


title: Islamilainen maailma

text: Muslimilääkärit kehittivät lääketiedettä, mukaan lukien anatomian ja fysiologian. Mansur ibn Muhammad ibn al-Faqih Ilysasin teos "Tasrih al-badan" ("Kehon anatomia") 1400-luvulla sisälsi kattavat diagrammit kehon rakenteellisista, hermo- ja verenkiertojärjestelmistä. Egyptiläinen lääkäri Ibn al-Nafis ehdotti teoriaa keuhkoverenkierrosta. Abu al-Qasim al-Zahrawin teosta "Kitab al-tasrif", lääketieteen sanakirjaa, käytettiin eurooppalaisissa lääketieteellisissä kouluissa vuosisatojen ajan.


title: Islamilainen maailma

text: Astronomiassa Muhammad ibn Jābir al-Harrānī al-Battānī paransi maapallon pyörimisakselin kiertymisen mittauksen tarkkuutta. Al-Battani korjasi geosentristä maailmankuvaa, Averroes, Nasir al-Diin al-Tusi, Mu'ayyeduddin Urdi ja Ibn al-Shatir olivat mukana Kopernikuksen heliosentrinen maailmankuvassa. Monet muut muslimiastronomit, kuten Abu Rayhan Biruni, Sijzi, Qotb al-Diin Shirazi ja Najm al-Dīn al-Qazwīnī al-Kātibī, keskustelivat heliosentrisistä teorioista. Astrolabi oli alun perin kreikkalaisten kehittämä, mutta muslimiastronomit ja -insinöörit viimeistelivät sen ja toivat sen Eurooppaan.


title: Islamilainen maailma

text: Muslimikemisteillä ja -alkemisteillä oli tärkeä rooli nykyajan kemian kannalta. Oppineet kuten Will Durant ja Alexander von Humboldt pitävät muslimikemistejä kemian perustajina. Etenkin Jābir ibn Hayyānia pidetään "kemian isänä". Arabikemistien teokset antoivat vaikutteita Roger Baconille ja Isaac Newtonille. Muslimit kehittivät lukemattomia kemiallisten prosessien (etenkin alkemiassa) ja tislauksen tekniikkoja (kuten alkoholin tuottaminen).


title: Islamilainen maailma

text: Muslimimaailma oppi paperinteon ja tiedon ruudista Kiinasta.


title: Islamilainen maailma

text: Muslimit kehittivät kastelujärjestelmää ja maanviljelyä käyttämällä uusia tekniikoita, kuten tuulimyllyjä. Manteleita ja sitrushedelmiä tuotiin Eurooppaan Al-Andalusin kautta ja eurooppalaiset oppivat sokeriviljelyn hiljalleen.


title: Islamilainen maailma

text: Muslimi-insinöörit keksivät uusia käyttötarkoituksia vesi-, vuorovesi-, tuuli- ja höyryvoimalle sekä fossiilisille polttoaineille kuten maaöljylle.


title: Islamilainen maailma

text: Islamilaisen lain, eli šarian, tulkintaa kutsutaan nimellä fiqh. Lakia opetetaan eri madhhabeissa eli koulukunnissa.Islamilainen laki ei tee eroa "kirkon" ja valtion välille. Oppineet toimivat juristeina ja teologeina.


title: Islamilainen maailma

text: Monet muslimimaat käyttävät jonkinlaista šarialakia tai islam on muuten valtion virallinen uskonto, ja nämä vaikuttavat yhteiskunnan osa-alueisiin, muun muassa politiikkaan, lakeihin ja koulutukseen.


title: Islamilainen maailma

text:
[[File:Muslim Constitution Religion.svg|thumb|600px|center|Muslimienemmistöiset maat joissa uskonto määritellään valtion asemaan perustuslain mukaan
[[Luokka:Islam]]
[[Luokka:Kulttuuriset alueet]]
[[Luokka:Aluemaantiede]]
[[Luokka:Seulonnan keskeiset artikkelit]]


title: Mario Scaramella

text: Mario Scaramella (s. 1970) on italialainen, joka tuli tunnetuksi yhteydestään venäläisen entisen agentin Aleksandr Litvinenkon myrkytystapaukseen. Hän ilmoittaa olevansa turvallisuusalan konsultti ja professori.


title: Mario Scaramella

text: Omien sanojensa mukaan hän toimi vuosina 1996–2000 ympäristölainsäädännön professorina Externadon Yliopistossa ja Nuestra Senora del Rosarion yliopistossa Bogotassa Kolumbiassa. Hän on kertonut tutkineensa myös ympäristörikollisuutta Napolin yliopistossa. Evening Standard-lehti on kuitenkin kertonut, ettei se ole pystynyt varmistamaan mitään Scaramellan akateemisen uran vaihetta. Toisissa yhteyksissä Scaramella on tuonut esiin muita yliopistoja.


title: Mario Scaramella

text: Vuosina 2000–2002 Scaramello toimi pääsihteerinä napolilaisessa ympäristörikosten torjuntaohjelmassa. Hän on ollut yhteistyössä Mitrokhin komission kanssa, joka tutkii kylmän sodan aikana tapahtunutta KGB:n agenttien ja ilmiantajien soluttautumista Italiassa. Komissiota puheenjohtaa Paolo Guzzanti. Komissio pyrkii löytämään yhteyden punaisten prikaatien ja Neuvostoliiton välille.


title: Mario Scaramella

text: 2004 Scaramellaa tulitettiin, kun hän auttoi poliisia valvomaan laittomasti Hercunaleumin rakennetun huvilan räjäyttämisessä. Scaramellalla on Venäjällä hyvä kontaktiverkosto ja italialaisten lehtitietojen mukaan hän on tavannut säännöllisesti FSB:n apulaisjohtaja Viktor Kolmogorovia.


title: Mario Scaramella

text: Scaramella kiistää epäilyt siitä, että hänellä olisi osaa Aleksandr Litvinenkon myrkyttämiseen ja kuolemaan. Litvinenkon syödessä kalaa lontoolaisessa ravintolassa, hän oman ilmoituksensa mukaan joi vain vettä, koska oli ruokaillut ennen tapaamista.


title: Mario Scaramella

text: Scaramella oli lehtitietojen mukaan huolestunut siitä, että mahdollisesti hän saattaisi olla venäläisten ja tšetseenien murhalistalla. Boris Berezovski kytkeytyy Mario Scaramellaan Andrei Lugovoin kautta.


title: Aleksandr Goldfarb

text: Aleksandr Vladimirovitš Goldfarb (, s. 1947 Moskova) on venäläinen liikemies. Hän toimi Boris Berezovskin rahoittaman International Foundation for Civil Liberties säätiön johdossa ja auttoi Aleksandr Litvinenkoa pakenemaan Venäjältä Turkin kautta Britanniaan.


International Foundation for Civil Liberties on Boris Berezovskin joulukuussa 2000 25 miljoonan dollarin lahjoituksella perustettu säätiö, jonka tarkoituksena on ilmoituksensa mukaan tukea kansalaisoikeus- ja ihmisoikeusjärjestöjä Venäjällä, toimittajien tukemista ja suojelua, vähemmistöjen oikeuksia ja vankien oikeuksia.
Järjestön johtajana on toiminut Aleksander Goldfarb.


title: International Foundation for Civil Liberties

text: Järjestö myönsi 5 000–20 000 dollarin stipendejä Ukrainan parlamenttivaalien 2006 aikana vaalitarkkailuun ja äänestäjien valistamiseen vaalilain muutoksista


title: Ylhäisi

text: Ylhäisi on Salon kaupunginosa Alhaisten kaupunginosan ja Rautatien vieressä Ylhäistentien molemmin puolin. Alueella on paljon omakotitaloasutusta.


title: Ylhäisi

text: Alueella sijaitsee Sirkkulan koulu


title: Ylhäisi

text: Ylhäisissä on sijainnut muun muassa Ylhäisten näkkileipätehdas. Nykyisin samassa kiinteistössä toimii Ylhäisten Sisustustehdas Oy.


title: Viitannummi

text: Viitannummi on Salon uusin kaupunginosa Viurilanlahden rannalla Salosta Teijolle menevän tien vieressä. Alueen erikoisuutena on kaksivesijärjestelmä, jossa esimerkiksi WC:n huuhteluun käytetään vettä, joka ei täytä juomavaatimuksia. Alue on liitetty kaukolämpöverkkoon.


title: Viitannummi

text: Alue on ollut aikaisemmin maaseutua, suurimmaksi osaksi metsää. Alueella sijaitsee muinaishauta Viitankruunu ja alue on saanut tästä nimensä.


title: Talvisodan pommitukset

text: Talvisodan pommitukset ulottuivat monille paikkakunnille. Suomessa oli valmistauduttu 1930-luvun lopulla siihen, että Neuvostoliitto käyttäisi pääasiassa TB-3-pommikoneita, mutta Neuvostoliitto oli pääasiassa Espanjan sisällissodan kokemusten perusteella laajentanut SB-2- ja DB-3-pommikoneiden määrää, jotka olivat nopeita, Suomen päähävittäjätyypiksi hankittuja Fokker D.XXI:ia nopeampia. Kaikkiaan talvisodan aikana pommitettuja paikkakuntia oli peräti 690 kappaletta ja pommituslentoja 2 726 kertaa. Carl Geustin kokoamisen tietojen mukaan pommituksissa olisi kuollut 956 ihmistä, haavoittunut vakavasti 540 ja lievästi 1300 (1316).


title: Talvisodan pommitukset

text: Joulukuussa 1939 Neuvostoliiton ilmavoimien lentokoneet 7. armeijan rintamalohkolla tulittivat tai pommittivat omia joukkoja kuusi kertaa. Kaksi 68. hävittäjärykmentin I-16-lentokonetta ampui alas Neuvostoliiton 4. jalkaväkidivisioonan 39. kiväärirykmentin ilmatorjuntajaos. 1. joulukuuta 1939 törmäsi Itämeren laivaston miinatorpedolentorykmentin lentokone lähdössä pommivarastoon, jonka seurauksena tapahtui räjähdys, ja suuri osa lentokoneista tuli kahdeksi tai kolmeksi viikoksi lentokelvottomiksi.


title: Talvisodan pommitukset

text: Neuvostoliiton puolustusministeri marsalkka Kliment Vorošilov ilmoitti marraskuussa 1939 toimintaohjeessaan, että ilmavoimien oli vältettävä pommittamasta kaupunkeja ja taajamia, joissa ei ole vihollisen huomattavia voimia. Helsingin asuinkorttelien pommitus 30. marraskuuta 1939 aiheutti kritiikkiä ulkomaisissa joukkotiedotusvälineissä, minkä vuoksi Vorošilov määräsi:"Ilmavoimia kielletään ehdottomasti pommittamasta kaupunkeja ja rauhanomaista väestöä, mikä on saatettava jokaisen lentäjän ja lentoperämiehen tietoon.".


title: Talvisodan pommitukset

text: Joulukuussa 1939 perustettiin puna-armeijan päämaja, jonka muodostivat Kliment Vorošilov, Nikolai Kuznetsov, Boris Šapošnikov ja Josif Stalin (Džugašvili). Ensimmäisiksi käskyikseen he määräsivät:"8. armeijan ilmavoimien ... tuhottava Matkaselän ja Sortavalan rautatiesolmut.". 1. tammikuuta 1940 toimintaohjeessa käskettiin:"Pommikoneiden tuhottava järjestelmällisesti kaukana rintaman takana olevia kohteita - vihollisen hallintorakennuksia, sotilaallisia kohteita ja teollisuuslaitoksia, rautatiesiltoja ja -solmuja, satamia ja kulkuneuvoja." 5. tammikuuta 1940 alkaen käskyjen henkilökohtaiset allekirjoitukset korvattiin kollektiivisella "Sotaneuvoston päämaja"-allekirjoituksella. 21. tammikuuta 1940 edellyttiin jo laajaa taloudellista sodankäyntiä "Viime aikoina ei ole pommitettu ollenkaan vihollisen selustassa olevia kohteita, jotka on aiemmin osoitettu 8. armeijan ilmavoimien iskujen kohteiksi, mikä antaa viholliselle mahdollisuuden toimittaa esteettömästi sota- ja elintarvikkeita."


title: Talvisodan pommitukset

text: "Päämajan mielestä 8. armeijan ilmavoimia on käytetty häpeällisen huonosti, huonommin kuin muiden armeijoiden, sitä komennetaan huonosti eikä se ole saanut aikaan sitä, mihin olisi pystynyt, vaikka se onkin ylivoimainen vihollisen ilmavoimiin verrattuna."


title: Talvisodan pommitukset

text: "Päämaja käskee ehdottomasti jakaa ilmavoimat toistaiseksi kahteen ryhmään: toisen tehtävänä on auttaa joukkoja pommikoneiden voimin käyttämällä pienikokoisia pommeja sekä hävittäjäkoneiden hyökkäystoimin; toisen tehtävänä on iskeä kohti selustassa olevia ja armeijalle osoitettuja kohteita, erityisesti on tuhottava Serdobolin kaupunki, tuhottava vihollisen Mantsisaaren, Lunkulansaaren ja Valamon tukikohdat ja upotettava moottoriveneet, jotka yrittävät ampua joukkojemme hallussa olevia rantaosuuksia."


title: Talvisodan pommitukset

text: "Päämaja vaatii jyrkästi tehostamaan ilmavoimien toimintaa, vaatimaan niiltä kovia iskuja, jotka auttaisivat joukkojamme ja tuhoaisivat vihollisen selustassa olevat tukikohdat, sekä lakkaamaan toimimasta häpeällisesti niin kuin tähän asti."


title: Talvisodan pommitukset

text: "Täytäntöönpanosta ilmoitettava päivittäin."


title: Talvisodan pommitukset

text: Talvisodan aikana tehdyn tilaston mukaan pommituksissa


title: Talvisodan pommitukset

text: Pommituksissa tuhoutui tai vaurioitui kaikkiaan:


title: Talvisodan pommitukset

text: Rautatiekalustosta tuhoutui


title: Talvisodan pommitukset

text: Pudotetut merimiinat eivät aiheuttaneet vaurioita, mutta työllistivät raivaushenkilöstöä.


title: Virpi Talvitie

text: Virpi Talvitie (s. 12. elokuuta 1961 Ilmajoki) on suomalainen kuvittaja ja graafikko.


title: Virpi Talvitie

text: Talvitie valmistui ylioppilaaksi Ilmajoen lukiosta vuonna 1980 ja suoritti taiteen kandidaatin tutkinnon Taideteollisessa korkeakoulussa 1989.


title: Virpi Talvitie

text: Talvitie on kuvittanut lastenkirjoja ja tehnyt kuvituksia lehtiin. Erityisesti hän on tehnyt yhteistyötä Tittamari Marttisen ja Katri Tapolan kanssa. Vuonna 2006 hän sai yhdessä Timo Parvelan kanssa Finlandia Junior -palkinnon teoksesta "Keinulauta". Hän oli myös vuoden 2005 Finlandia Junior -palkintoehdokkaana Maria Vuorion kanssa teoksella "Sitä ei kukaan tiedä". Talvitie on ollut myös Suomen Hans Christian Andersen -palkintoehdokas vuosina 2006, 2008 ja 2012.


title: Virpi Talvitie

text: Talvitien töitä oli näytteillä Frankfurtin kirjamessuilla 2006.


title: Ottilia Stenbäck

text: Ottilia Stenbäck, lempinimeltään Tiila-täti (31. joulukuuta 1848 Alavus – 15. heinäkuuta 1939 Helsinki) oli suomalainen opettaja.


title: Ottilia Stenbäck

text: Stenbäckin vanhemmat olivat kirkkoherra Karl Fredrik Stenbäck ja Emilia Ottilia Christina von Essen. Stenbäck valmistui kansakoulunopettajaksi Jyväskylän seminaarista 1873. Toimittuaan ensin opettajana Alavudella vuoteen 1876 hän siirtyi Helsinkiin, jossa työskenteli vuoteen 1919 saakka Helsingin suomalaisen tyttökoulun johtajattarena. Hän oli myös koulun yhteydessä toimineen jatko-opiston kasvatusopillisen johtokunnan jäsen ja opiston johtaja professori B. F. Godenhjelmin jälkeen vuodesta 1905 aina vuoteen 1925.


title: Ottilia Stenbäck

text: Stenbäck oli mm. NNKY-liiton perustaja ja ensimmäinen puheenjohtaja vuosina 1896–1932 sekä liittohallinnon jäsen 1905-1928 ja toimitti "Tilhi"-nimistä lastenlehteä vuosina 1884–1886. Hänen teostaan "Kasvatusopin historian pääpiirteet I-II" (1890-1892) käytettiin yliopiston kurssikirjana. Vuonna 1925 hän julkaisi Wilhem Wegeliuksen elämäkerran.


title: Gajane

text:
Gajane () on Aram Hatšaturjanin säveltämä nelinäytöksinen baletti, jonka alkuperäinen versio valmistui 1942. Teosta on uudistettu 1952 ja 1957.
Hatšaturjan laati "Gajanesta" myöhemmin kolme orkesterisarjaa. Teoksen tunnetuin osa on viimeiseen näytökseen sisältyvä "Sapelitanssi", joka on tullut suosituksi myös itsenäisenä kappaleena. Baletin juoni sijoittuu Armenian maaseudulle ja kertoo Gajane-nimisestä urheasta maalaisnaisesta.


title: Gajane

text: Hatšaturjan sävelsi "Gajanen" vuosina 1940–1942 Leningradissa toimineelle Kirovin baletille. Ensiesitys oli Permissä (silloinen Molotov) 9. joulukuuta 1942. "Gajanen" pohjana toimi Hatšaturjanin muutamaa vuotta aiemmin Jerevanin oopperan tilauksesta säveltämä baletti "Onni", jonka ensiesitys oli ollut lokakuussa 1939 Moskovassa. "Sapelitanssin" ei alkujaan pitänyt kuulua teokseen, mutta Hatšaturjan sävelsi sen viime hetkellä ensi-illan harjoitusten aikana, kun Kirovin baletin johtaja toivoi balettiin yhtä ylimääräistä numeroa ennen loppuhuipennusta.


title: Gajane

text: "Gajanen" alkuperäisen libreton laati Konstantin Deržavin ja koreografian Nina Anisimova. Ensiesityksessä "Gajanen" pääosan tanssi Natalja Dudinskaja. Boris Pletnjov laati uuden libreton vuonna 1957 Vasili Vainosen Bolšoi-teatteriin tekemää uutta produktiota varten. Tässä yhteydessä myös musiikkinumeroiden järjestystä vaihdettiin ja teokseen lisättiin kolme kokonaan uutta kappaletta. Hatšaturjan hyväksyi myöhemmin Pletnjovin uudistaman version baletin ensisijaiseksi versioksi.


title: Gajane

text: Hatšaturjan käytti "Gajanen" musiikissa runsaasti kotiseutunsa Kaukasuksen kansanmusiikkia.


title: Hollolan Pyhäniemen lentokenttä

text: Hollolan Pyhäniemen lentokenttä oli talvisodan aikainen, Hollolan Pyhäniemessä Vesijärven jäällä sijainnut lentokenttä.


title: Hollolan Pyhäniemen lentokenttä

text: Hollolan Kutajoella sijaitseva Pyhäniemi sijaitsee Pyhäniemen kartanon pohjoispuolella yhdessä Vesijärven lahdista. Talvisodan lopussa Pyhäniemen keskiosasta sen kärkeen ulottuvalle rannalle ja niemen itäpuolelle lahden vastakkaiselle rannalle sijoitettiin hävittäjiä puolikaaren muotoiselle alueelle. Kenttä ei toimintansa aikana joutunut pommitusten kohteeksi, ja suomalaiset varoivat paljastamasta paikkaa, lähtemällä torjuntalennolle hieman pommikoneiden jäljessä. Lentokentän henkilökunta tukeutui Pyhäniemen kartanoon huollossaan ja majoituksessaan. Tuolloin jääkentän toimintaan osallistui ulkomaalaisia vapaaehtoisia niin lentäjinä kuin lentomekaanikkoinakin.


title: Hollolan Pyhäniemen lentokenttä

text: Lentorykmentti 2:een kuuluvien laivueiden hävittäjiä oli tilapäisesti sijoitettuna Pyhäniemeen lähinnä siksi, että neuvostoliittolaisten pommitukset ulottuivat pitkälle Etelä-Suomeen ja myös Länsi-Suomeen sekä siksi, että lähempänä rintamaa olevat kentät joutuivat neuvostoliittolaisten hyökkäysten kohteiksi. Suomen ilmavoimien yksiköistä kenttää käyttivät osa Lentolaivue 26:n ja Lentolaivue 28:n hävittäjistä. Niistä edellinen oli talvisodan lopulla varustettu Fiat G.50 -hävittäjillä ja jälkimmäinen Morane-Saulnier M.S. 406 -hävittäjillä. 1. maaliskuuta 1940 siirrettiin Hollolaan Utin Haukkaniemestä osa Lentolaivue 26:n Fiat G.50 -hävittäjistä neuvostoliittolaisten hävittäjien hyökkäysten vuoksi. 2. maaliskuuta 1940 kersantti L. Aaltosen ohjaamalla Fiat G.50 FA-4:llä pudotettiin Lahdessa yksi neuvostoliittolainen I-153-hävittäjä. 7. maaliskuuta 1940 siirrettiin seitsemän Morane-Saulnier M.S. 406-hävittäjää Pyhäniemelle Säkylän lentokentältä ja saman verran Uttiin Viipurinlahden torjuntataisteluihin.


title: Hollolan Pyhäniemen lentokenttä

text: Kapteeni E. Heinilän komentama Lentolaivue 22 sai viisi Brewster B-239 -hävittäjää 19. helmikuuta 1940 Hollolan Pyhäniemeen Vesijärven jäälle. Laivueen 1. lentueen päälliköksi nimitettiin 23. helmikuuta 1940 luutnantti A. Bremer. Brewster-koneilla ehdittiin suorittaa kuitenkin vain yksi sotalento talvisodan loppuun, 13. maaliskuuta 1940, mennessä.


title: Hollolan Pyhäniemen lentokenttä

text: Neuvostoliiton Viipurinlahdella maaliskuun alussa aloittaman hyökkäyksen aiheuttaman tilanteen kiristymisen myötä siirrettiin kahden päivän aikana myös Länsi-Suomesta Säkylästä 7. maaliskuuta alkaen kahden päivän aikana Hollolan jääkentälle Lentolaivue 28:n kapteeni S-E Sirénin johtama ensimmäinen lentue, jossa oli seitsemän Morane Saulnier -hävittäjää. Samaa tarkoitusta varten siirrettiin myös samanvahvuinen kapteeni E. Jutilan johtama kolmas lentue Utin Haukkaniemeen.


title: Hollolan Pyhäniemen lentokenttä

text: Sirénin johdolla 9. maaliskuuta lentueen seitsemästä Morane Saulnierista kuusi sekä Lentolaivue 26:n kaksi Fiatia hyökkäsivät Viipurinlahdella Vilaniemeen eteneviä kuorma-autoja vastaan. Niistä kuusi syttyi palamaan. Lisäksi yksi Morane ja yksi Fiat joutuivat ilmataisteluun kolmea I-153 -hävittäjää vastaan, joista pudotettiin kaksi. Hyökkäyksiä kuljetuksia vastaan jatkettiin. Samana päivänä yksi Morane Saulnier sai ilmatorjunnasta osuman, ohjaaja haavoittui ja kone tuhoutui pakkolaskussa Vilalahden pohjukassa. Suomalaiset joukot pelastivat ohjaajan. Seuraavana päivänä neuvostoliittolaisten hävittäjien ja ajoittaisen lumisateen vuoksi lentotoiminta vaikeutui ja estyi miltei kokonaan.


title: Hollolan Pyhäniemen lentokenttä

text: Lyhyen toimintansa aikana Pyhäniemen kentällä sattui joitain onnettomuuksia:


title: Hollolan Pyhäniemen lentokenttä

text: Tarkoituksena oli tuoda kentälle lisää Brewstereitä, mutta talvisota päättyi 13. maaliskuuta 1940 ennen kuin Lentolaivue 22:lle tarkoitetut Brewsterit ja Hurricanet ehtivät palvelukseen.


title: Hollolan Pyhäniemen lentokenttä

text: Talvisodan jälkeen Lentorykmentti 2:n Lentolaivue 22:n hallussa olevat Brewster-koneet siirrettiin Lentolaivue 24:lle, joka luovutti tilalle Fokker D.XXI -koneensa.


title: Spartacus (baletti)

text: Spartacus on armenialaisen Aram Hatšaturjanin 2. helmikuuta 1954 valmistunut baletti. Baletti kertoo Spartacuksesta, joka johti orjakapinaa vuosina 73 eaa.–71 eaa.


title: Spartacus (baletti)

text: Hatšaturjan oli kertonut julkisesti projektistaan ensimmäistä kertaa 1940, vaikka sävellystyö tapahtui pääasiassa vuosien 1950–1954 kesäkuukausina Staraja Russassa. Spartacus sai kantaesityksensä Pietarin Mariinski-teatterissa 27. joulukuuta 1956. Säveltäjä sai teoksellaan Lenin-palkinnon 1959.


title: Spartacus (baletti)

text: Hatšaturjan teki Spartacuksesta neljä orkesterisarjaa, joista ensimmäiset kolme vuosina 1955–1957.


title: Spartacus (baletti)

text: Neljässä näytöksessä olevan Spartacuksen "Adagio" on tullut suosituksi konserttikappaleeksi myös yksinään. 1970-luvulla se tuli televisiokatsojille tutuksi BBC:n draamasarjan "Merilinja" tunnusmusiikkina.


title: The City

text: The City on Vangelisin vuonna 1990 julkaistu albumi. Se kertoo kaupungin elämästä yhden vuorokauden aikana, joten sitä voisi pitää teemalevynä.


title: The City

text: Kaikki kappaleet on säveltänyt, sovittanut ja tuottanut Vangelis.


title: The City

text: Kaikki kappaleet kirjoittanut Vangelis.


title: Rugby union

text: Rugby union on rugby-pallopelin 15-henkisillä joukkueilla pelattava muoto. Se on myös tunnetuin ja harrastetuin rugbylaji.


title: Rugby union

text: Rugby union on kehittynyt Englannissa Rugby Schoolissa pelatusta jalkapalloilun esimuodosta. Nykymuodon merkittävimmät erot jalkapalloon ovat pallon soikiomainen muoto sekä se, että säännöt sallivat pallon kuljettamisen ja syöttämisen käsillä. Toisin kuin amerikkalaisessa jalkapallossa, pallon syöttäminen on sallittua vain taaksepäin.


title: Rugby union

text: Erityisen suosittua rugby union on Argentiinassa, Australiassa, Englannissa, Etelä-Afrikassa, Fidžillä, Ranskassa, Irlannissa, Kanadassa, Uudessa-Seelannissa, Samoalla, Skotlannissa, Tongalla ja Walesissa. Lajin suosio on kasvussa myös Italiassa sekä Japanissa.


title: Rugby union

text: Rugby unionin kansainvälinen kattojärjestö on vuonna 1866 perustettu International Rugby Board (IRB) (nykyisin World Rugby), joka vastaa myös lajin säännöistä. World Rugbylla on 118 liitännäisjäsentä. Rugby unionin merkittävin kilpailu on neljän vuoden välein järjestettävä MM-turnaus. Ensimmäisen kerran MM-kisat järjestettiin vuonna 1987. Merkittävä turnaus on myös vuosittain järjestettävä kuuden eurooppalaisen maajoukkueen kesken käytävä Six Nations -turnaus.


title: Rugby union

text: Suomessa lajin kattojärjestö on Suomen rugbyliitto. Korkein sarjataso on Rugbyn SM-sarja.


title: Rugby union

text: Rugby union -ottelu kestää 80 minuuttia ja koostuu kahdesta 40 minuutin mittaisesta jaksosta, joka päättyy kun pallo kulkeutuu ulos kentältä, yliajalla tehdään pisteitä tai hyökkäävä joukkue tekee virheen. Pelissä kaksi 15-miehistä joukkuetta pyrkii tekemään mahdollisimman paljon pisteitä samalla estäen vastustajaa tekemästä pisteitä. Peliä pelataan suorakaiteen muotoisella 144 metriä pitkällä ja 70 metriä leveällä ruohokentällä, jonka molemmissa päissä on maalialue ja H-kirjaimen muotoinen maalihaarukka.


title: Rugby union

text: Pisteitä saa, kun pallo kuljetetaan kantamalla, syöttämällä tai potkaisemalla vastustajan maalialueelle, jossa pelaaja painaa pallon maahan. Maalia kutsutaan nimellä "try" ja siitä saa viisi pistettä. Try tuo joukkueelle myös kahden pisteen lisäpisteyrityksen ("conversion"), joka suoritetaan potkaisemalla pallo maalipylväiden väliin. Lisäksi pisteitä voi saada kolmen pisteen arvoisesta pudotusmaalista eli "dropista", joka syntyy kun pelitilanteessa pallo pudotetaan maahan ja potkaistaan maalipuiden väliin. Myös onnistuneesta rangaistuspotkusta saa kolme pistettä.


title: Rugby union

text: Olennainen asia rugbyssä ovat taklaukset ja muut kontaktitilanteet. Ainoastaan pallollista pelaajaa saa taklata, ja taklaaminen on sallittua koko vartaloon hartioiden alapuolelle. Tyypillisessä taklauksessa taklaaja saa otteen taklattavan vartalon ympäriltä. Taklauksia seuraa kasa- eli rykelmätilanteet, joita on kolmenlaisia.


title: Evijärven surma

text: Evijärven surma on Evijärven kunnassa 29. marraskuuta 2003 sattuneesta henkirikoksesta käytetty nimi.


title: Evijärven surma

text: Pietarsaarelainen 16-vuotias Hannu Juhani Suvanto oli riidan seurauksena Evijärven nuorisoseuralla järjestetyn diskon aikana lyönyt kasvoihin 16-vuotiasta jepualaista Hanna Poutasta. Poutanen kaatui selälleen ja Suvanto jatkoi ojassa hänen pahoinpitelyään. Poutanen löydettiin seuraavana aamuna ojasta kuolleena. Suvanto oli saman illan aikana nauttinut marihuanaa ja hänellä oli mukanaan keskiolutta.


title: Evijärven surma

text: Hannu Suvanto tuomittiin 13. elokuuta 2004 Kauhavan käräjäoikeudessa suljetuin ovin käydyssä oikeudenkäynnissä 7,5 vuoden vankeusrangaistukseen nuorena henkilönä tehdystä taposta, huumausaineen käyttörikoksesta ja alkoholijuoman hallussapitorikkomuksesta. Lisäksi hän sai maksettavakseen kaikkiaan lähes 53 000 euroa korvauksia. Mielentilatutkimuksessa Suvannon todettiin olleen tekohetkellä täydessä ymmärryksessä. Tutkimus kuitenkin totesi, että Suvanto kärsi epävakautta aiheuttavasta persoonallisuushäiriöstä. Suvanto itse kiisti tapposyytteen ja piti tekoa törkeänä pahoinpitelynä ja kuolemantuottamuksena.


title: Evijärven surma

text: Vaasan hovioikeus ei muuttanut käräjäoikeuden tuomiota marraskuussa 2004.


title: Evijärven surma

text: Oikeuden mukaan Suvannolla oli aiempaa väkivaltaista taustaa. Todistaja sanoi, että Suvanto olisi surmaa edeltäneenä päivänä uhannut Hanna Poutasta kuolemalla, mutta oikeus ei pitänyt tekoa etukäteen suunniteltuna.


title: Evijärven surma

text: Suvanto pääsi ehdonalaiseen vapauteen lokakuussa 2006. 1. joulukuuta 2006 hän sai kuitenkin jo uuden tuomion esitettyään puhelimitse tappouhkauksen surmajutun esitutkinnassa kuultua todistajaa vastaan. Mustasaaren käräjäoikeus tuomitsi hänet vuodeksi ja kahdeksi kuukaudeksi ehdottomaan vankeuteen.


title: NHL 06

text: NHL 06 on EA Sportsin kehittämä ja Electronic Artsin julkaisema jääkiekkoaiheinen videopeli PlayStation 2:lle, Xboxille, PC:lle ja Nintendo GameCubelle. Pelin kannessa esiintyy Tampa Bay Lightningin Vincent Lecavalier ja Skandinavian versiossa Chicago Blackhawksin Tuomo Ruutu. NHL 06 on täysin suomenkielinen.


title: NHL 06

text:
NHL 06 sisältää NHL:n lisäksi Ruotsin Elitserienin Saksan DEL-liigan, Suomen SM-liigan sekä merkittävimmät maajoukkueet ja ylimääräisenä joukkueena sveitsiläinen HC Davos. SM-liigasta tosin puuttuu edellisellä kaudella liigaan noussut KalPa. Ensimmäistä kertaa pelin selostajina toimivat Mika Saukkonen ja Timo Jutila yhdysvaltalaisten ja ruotsalaisten vastineidensa ohella. Mukana on edellisten osien tapaan myös Dynasty-mode, jossa voi toimia jonkin NHL-joukkueen managerina kymmenen kauden ajan. Bonuksena PlayStation 2 -versiossa on mukana NHL 94. Kauden uutuuksia ovat uuden suomen- ja ruotsinkielisen selostuksen lisäksi muun muassa Taitolaukaus-systeemi, jonka avulla pelaaja voi oikealla tatilla (PS2:lla ja Xboxilla) tehdä tähtipelaajillaan komeita maaleja sekä NHL 2005:sta puuttunut pelaajan luominen, jota on myös uudistettu vuoden 2004 versiosta. Pelissä on muutamia asioita,jotka tekevät siitä tunnetun, kuten ilmaveivi ja maalivahdin kaatuminen jos lämää oikeaan kohtaan. Peli oli myös viimeinen ps2 peli joka tehtiin Vancouverissa. NHL 07 tehtiin Montrealissa ja 08 sekä 09 Nova Scotiassa.
Pelissä ei ole edellisvuoden tapaan aitoja maajoukkuepelipaitoja, vaan maajoukkuepelipaidoissa on tunnuksen kohdalla maan lippu.


title: Levanpelto

text: Levanpelto on kylä Kullaalla Ulvilassa ja myös entisen Kullaan kunnan aiempi nimi. 1.1.2005 alkaen, Ulvilan kaupungin ja Kullaan kunnan kuntaliitoksen jälkeen se ollut osa Ulvilaa.


title: Levanpelto

text: Entisistä Kullaan kylistä Levanpellon kylä oli suurin. Levanpelto-nimi on syntynyt erään 1500-luvulla kylässä, Nokin talossa, asuneen henkilön ominaisuuksista. Tästä juontaa myös kylässä olevien järven ja joen nimet, Levajärvi ja Levajoki. Tuohon aikaan Levanpelto kuului Kokemäkeen ja 1630-luvulla Levanpellon kylä liitettiin Ulvilaan hallinnollisesti ja kirkollisesti.


title: Levanpelto

text: Levanpellossa alettiin pitää sunnuntaisin koulua jo 1880-luvulla vuokratiloissa, mutta omaa koulua, alakoulua, sinne alettiin rakentaa v. 1919 ja se valmistui seuraavana vuonna, kun vuonna 1921 tuli voimaan "kansakoulupakko" (oppivelvollisuuslaki vahvistettiin 15.4.1921). Yläkoulu aloitti toimintansa Levanpellossa v. 1928. Alakoulu lopetti toimintansa 1960-luvun puolivälissä ja yläkoulu hieman myöhemmin. Nykyisin alakoulu on purettu, mutta samalla tontilla on edelleen yläkoulu, jossa toimii nykyisin Ravintola Gasthaus Matinliisa.


title: Levanpelto

text: Levanpellossa sijaitsevat myös Kullaan kirkko, Ulvilan kaupungin vedenottamo ja Porin Metsäopisto.


title: Levanpelto

text: Levanpellon nähtävyyksiin kuuluu Jalomäen umpipiha, joka sijaitsee Johan Granlundin tiellä Pori-Tampere-valtatien (valtatie 11) varressa.


title: Levanpelto

text: Levanpelto onkin nykyisin hyvien tieyhteyksien varrella, sillä kylän pohjoisosassa kulkee länsi-itä -suuntaisesti Pori-Tampere-valtatie, josta Levanpellossa erkanee tältä valtatieltä etelään Kullaa-Kokemäki-tie (tie n:o 2460), joka johtaa Pori-Helsinki -valtatielle (valtatie 2).


title: Levanpelto

text: Levanpellolla on ollut aikoinaan myös oma posti ja postinumero, 29330 LEVANPELTO.


title: Mocha

text: Mocha (myös Mukha, Mocca ja Mokka, arabian kielen sanoista al-Mukha, المخا) on satamakaupunki Jemenissä, Punaisen meren rannalla. Vuonna 2005 siellä arvioitiin olevan noin 15 000 asukasta.


title: Mocha

text: Se oli ennen merkittävä kahvin vientisatama, ja antoi nimensä kahvia tarkoittaville sanoille. 1600-luvulla se oli Jemenin pääkaupungin Sanaan tärkein satama. Kahvia on viljelty yli tuhannen vuoden ajan Jemenin ylängöillä ja läheisessä Etiopiassa.


title: Jungle Hunt

text: Jungle Hunt on Taito Corporationin vuonna julkaisema kolikkopeli. Pelin alkuperäinen nimi oli Jungle King, mutta nimi vaihdettiin ja Tarzania muistuttaneen pelihahmon ulkoasu muutettiin kun Edgar Rice Burroughsin perikunta haastoi Taiton oikeuteen tekijänoikeusrikkomuksesta.


title: Jungle Hunt

text: Peli on käännetty useille laitteille ja julkaistu osana "Taito Legends" -kokoelmaa Windowsille, PlayStation 2:lle ja Xboxille.


title: Jungle Hunt

text: Jungle Huntissa pelaaja kuljettaa viidakkoasuun pukeutunutta miestä, jonka tehtävä on vapauttaa hänen tyttöystävänsä kannibaaleilta. Hän käyttää viidakossa kulkiessaan apunaan liaaneja, ui krokotiilien asuttaman joen läpi ja ylittää liikkuvia kiviä. Krokotiilit on tapettavissa veitsellä, mutta joessa on myös ilmakuplia, jotka saattavat olla vaaraksi. Lopuksi pelaajan tulee pelastaa tyttö, jolloin tasot alkavat alusta astetta vaikeampina.


title: Ratas (yhtye)

text: Ratas on sysmäläinen rockyhtye, joka on perustettu vuonna 1998. Rataksen levy-yhtiö on Pajula Records Oy. Ratas on musiikki tyyliltään osittain progressiivista rockia ja osittain suoraviivaista suomenkieliseen rockilmaisuun yhdistelevää musiikkia. Vuosien aikana Ratakselle on syntynyt tunnistettava tyyli ja esimerkiksi radiossa on helppo tunnistaa yhtye, vaikkei kappaletta tunnistaisikaan.


title: Ratas (yhtye)

text:
Bändi ei ole ollut aktiivinen vuoden 2008 jälkeen, vaan viimeinen julkaisu - ""Mustavalkoinen maa"" -digisingle - on vuodelta 2008. Sinä vuonna yhtye jäi tauolle.
Bändin musiikki ei ole kovinkaan helpoimmasta päästä lähestyttävää, ja tämän takia Rataksen musiikki on tähän asti pysytellyt suuremman yleisön tavoittamattomissa. Tämä on ainakin suurin syy. Yhtyeen levyjen kappaleet ovat joskus kaihoisia, jotka seilaavat ilmavan popin rajoilta raavaaseen hardrock-tyyliin. Yhtye on vajaat 10 vuotta kestäneellä taipaleellaan julkaissut kaksi albumia ""Pisaroina ilmassa"" 2004 ja ""Outolintu"" 2006. Tämän lisäksi Ratakselta on tullut viisi EP - ja single muotoista julkaisua.


title: Ratas (yhtye)

text: Ratas oli useita vuosia aktiivinen tekemään keikkoja, ja keikkoja kerääntyikin muutamassa vuodessa vajaat 200. Toisen pitkäsoiton "Outolintu" ilmestymisen jälkeen bändi päätti jäädä tauolle aina 2007 vuoden loppuun, tehden sinä aikana vain yhden keikan. Tauolle yhtye jäi tehdäkseen lisää kappaleita ja saadakseen inspiraatiota. 2008 yhtye aktivoitui hiukan ja teki uuden musiikkivideon, mutta on tauolla edelleen. Vuonna 2008 julkaistun myös nettisinglen "Mustavalkoinen maa" jälkeen yhtyeestä ei ole kuulunut mitään.


title: Taito Legends

text:
Taito Legends on Taiton, Empire Interactiven ja Atomic Planet Entertainmentin kehittämä sekä Xplosiven, Empire Interactive ja Segan julkaisema kokoelma Taiton kolikkopelejä. Kokoelma koostuu kaikkiaan 29 pelistä. Ennen "Taito Legendsiä" Japanissa julkaistiin samankaltaiset kokoelmat "Taito Memories Vol. 1" ja "Taito Memories Vol. 2".
"Taito Legends" julkaistiin lokakuussa 2005 Microsoft Windowsille, PlayStation 2:lle ja Xboxille.


title: Taito Legends

text: Peleissä alun perin olleet valopistoolit puuttuvat "Operation Wolfista", "Operation Thunderboltista" ja "Space Gunista".


title: Taito Legends

text: Taito Legendsille julkaistiin maaliskuussa 2006 seuraaja "Taito Legends 2".


title: Geoff Hurst

text: Sir Geoffrey Charles "Geoff" Hurst, MBE (s. 8. joulukuuta 1941 Ashton-under-Lyne, Lancashire, Englanti) on englantilainen entinen jalkapalloilija, valmentaja ja kriketinpelaaja. Pelaajaurallaan hän oli pelipaikaltaan hyökkääjä.


title: Geoff Hurst

text: Hurst aloitti uransa West Hamissa, jossa hän oli mukana voittamassa FA Cupia vuonna 1964. Vuotta myöhemmin Hurst palasi Wembleyn stadionille voittamaan Cup-voittajien Cupin, jonka finaalissa West Ham kaatoi saksalaisen 1860 Münchenin numeroin 2–0. Seuraavalla kaudella West Ham hävisi liigacupin loppuottelussa West Bromwichille. Saman vuoden helmikuussa Hurst teki debyyttinsä Alf Ramseyn valmentamassa Englannin maajoukkueessa.


title: Geoff Hurst

text: Ensimmäisen kriketti-ottelunsa Hurst pelasi Essex County Cricket Clubin riveissä ottelussa Lancashirea vastaan vuonna 1962.


title: Geoff Hurst

text: Hurst valittiin vuoden 1966 MM-kisoihin. Hurst muistetaan kisoista parhaiten MM-loppuottelusta, jossa hän teki hattutempun Saksaa vastaan ja johdatti Englannin maailmanmestaruuteen. Hurst on edelleen ainoa pelaaja MM-kisojen historiassa, joka on tehnyt kolme maalia loppuottelussa. Jatkoajalle venyneessä pelissä Hurst laukoi jatkoajan 11. minuutilla pallon yläriman alareunaan, josta se kimposi suoraan alaspäin. Tilanne oli hyvin epäselvä, sillä jalkapallon sääntöjen mukaan pallon tulisi olla kokonaan maaliviivan yli. Viimeaikaisten Oxfordin yliopiston tutkimusten ja videoanalyysien mukaan pallo ei ollut missään vaiheessa kokonaan maalikehikon sisäpuolella. Hurstin maali kuitenkin lopulta hyväksyttiin, ja Englanti siirtyi 3–2 -johtoon. Lopullinen sinetti otellulle oli, kun Moore löysi pitkällä syötöllä vapaana olleen Hurstin, joka ei epäröinyt, vaan viimeisteli numeroiksi 4–2. Hurst edusti Englantia vielä vuoden 1970 MM-kisoissa. Yhteensä Hurst pelasi uransa aikana 49 maaottelua, tehden otteluissa 24 maalia.


title: Geoff Hurst

text: Myöhemmin urallaan Hurst edusti vielä ammattilaistasolla Stokea ja West Bromwichia. Vuosien 1979 ja 1981 välillä Hurst toimi Chelsean managerina.


title: William Howe

text: William Howe (10. elokuuta 1729 – 12. heinäkuuta 1814, Plymouth) oli brittiläinen upseeri, joka toimi brittijoukkojen ylipäällikkönä Yhdysvaltain vapaussodassa vuosien 1775 ja 1778 välillä.


title: William Howe

text: Kenraalimajuriksi ylennetty Howe johti kenraali Gagen määräyksestä 17. kesäkuuta 1775 käytyä Bunker Hillin taistelua, mutta ei onnistunut purkamaan Bostonin piiritystä. Saman vuoden lopulla Howe nimitettiin brittiarmeijan ylipäälliköksi. Howen johdolla britit valtasivat New Yorkin Long Islandin taistelussa 27. elokuuta 1776 ja Philadelphian 26. syyskuuta 1777.


title: William Howe

text: Kuitenkin vain kuukautta myöhemmin tapahtunut kenraali John Burgoynen antautuminen Saratogan taistelun jälkeen 17. lokakuuta 1777 johti sotaonnen kääntymiseen lopullisesti ja Howen eroon keväällä 1778. Hänen seuraajakseen nimitettiin kenraali Henry Clinton.


title: William Howe

text: William Howe syntyi Englannissa 10. elokuuta 1729 Emanuel ja Charlotte Howen nuorimpana poikana. Charlotten äiti oli kreivitär Sophia von Kielmansegg, joka aikoinaan oli ollut kuningas Yrjö I:n pitkäaikainen rakastajatar. Tämä liitti Howen kuningassukuun ja teki hänestä nuoren kuningas Yrjö III:nnen "laittoman" enon.


title: William Howe

text: Howe valitsi sotilasuran 16-vuotiaana ja osallistui Itävallan perimyssotaan 1740-luvun lopulla. Seuraavalla vuosikymmenellä hän tutustui kenraalimajuri James Wolfeen, ja osallistui tämän alaisena Pohjois-Amerikan mantereella käytäviin seitsenvuotisen sodan viimeisiin taisteluihin. Howe oli muun muassa valtaamassa Quebeciä. 1750-luvun lopulla hänet ylennettiin kenraaliluutnantiksi.


title: William Howe

text: Vuoden 1761 parlamenttivaaleissa Howe valittiin House of Commonsin jäseneksi. Tämä ei ollut epätavallinen valinta, sillä britit palkitsivat samoissa vaaleissa kymmeniä tuon aikakauden sotasankareita. Howe ja monet muut seitsenvuotisessa sodassa Amerikan mantereella palvelleet upseerit tunsivat sympatiaa siirtokuntia kohtaan, ja vastustivat kaikkia toimia, joilla pyrittiin vähentämään kaupankäyntiä amerikkalaisten kanssa.


title: William Howe

text: Kun Yhdysvaltain vapaussota alkoi vuonna 1775, Howe ei halunnut lähteä sotimaan itsenäisyystaistelijoita vastaan. Kuningas Yrjö III oli asiasta eri mieltä. Hän määräsi Howen matkustamaan Bostoniin mukanaan noin 4 000 sotilasta käsittävät täydennysjoukot. Howe noudatti saamaansa käskyä ja saapui Bostoniin toukokuun puolivälissä. Kaupunki oli kapinallisten piirittämä, ja Howen joukkojen tehtävänä oli murtaa amerikkalaisten rintama.